Otkrivena velika afera – ukradena važna dokumenta iz Ministarstva odbrane! (FOTO/VIDEO) - Jutarnji GLASnik\nPoslanik „Dveri“ Srđan Nogo je na konferenciji za medije koju je sazvao povodom, kako kaže, velikog skandala koji je otkrio, rekao da je na sednici Narodne skupštine 16. oktobra, u okviru poslaničkih pitanja zatražio da mu Ministarstvo odbrane dostavi sporazum zaključen između vojnih predstavnika SRJ i NATO, potpisan 15. oktobra 1998.\n– Zašto je prisustvovao kada je on akter najsramnije afere koja se vezuje za našu Vojsku, jer je dokazano uhvaćen u špijuniranju za stranu službu. Ministar mi je odgovorio da je on pozvao Perišića, i da je Perišić formalno nevin, jer protiv njega nije okončan krivični postupak, sa kojim se oteže već 15-ak godina. Tačno je da postoji presumcija nevinosti u krivično pravnom smislu, ali je isto tako tačno da je Perišić uvaćen, sa neoborivim dokazima, u špijunskim radnjama. Nadležne službe su dokumentovale saradnju Perišića i američkih službi još od 1996. i to dokazale.\nNogo ističe da on u svom posedu ima sva pomenuta dokumenta\nPravosnažna presuda u ovakvim slučajevima je od vitalnog značaja za Srbiju, jer bi onda pale sve štetne radnje koja su ta lica preduzela. To je osnov, po Bečkoj konvenciji o ugovornom pravu iz 1969. godine, i za prestanak svih međunarodnih ugovora koji su potpisani od strane ovakvih lica. tako možemo oboriti sve štetne ugovore, poput svih sporazuma sa NATO, ali i brojne druge – Briselske sporazume, Dablinski sporazum,… Upravo iz tog razloga strane službe i ne dozvoljavaju da ovakvi slučajevi dobiju sudski epilog, i zato nema odgovornosti, rekao je Nogo novinarima.\n– Zbog ovoga ostavljam rezervu da pomenuta dokumenta nisu nestala, nego da ih je možda ministar Vulin sada sklonio, jer je upravo Perišić potpisnik sporazuma sa NATO iz 1998. godine, kojim su praktično vezane ruke vojsci u obrani od nastupajuće agresije, i kojim je NATO dobio mogućnost da neometano špijunira deo srpske teritorije i priprema agresiju koja je ubrzo usledila. Možda je Vulin u strahu jer je na obeležavanje Dana vojske kod Vučića pozvao Perišića, i time napravio veliki propust, sada odlučio da ovo sakrije i time sebe zaštiti, istakao je poslanik „Dveri“.\n– Nije prvi put da neki državni funkcioner ili službenik ukrade poverljiva i važna dokumenta, u interesu stranih država ili subjekata, a sa ciljem da se Srbiji nanese šteta, i ugrozi nacionalni interes i bezbednost. Setimo se samo kako je svojevremeno Goran Svilanović ukrao sporazume Holbruk – Karadžić i Holbruk – Milošević, i za to do danas nije odgovarao. Predugo je špijunaža i izdaja bila tolerisana i poželjna u Srbiji. Na taj način će i otkloniti sa sebe sumnje da je on sakrio tražena dokumenta, rekao je Nogo i dodao:\n– Jasno je i u čijem je interesu bilo da ukrade navedena dokumenta, jer ona osvetljavaju sami početak krize oko Kosova i Metohije, i ukazuju da NATO nikada nije imao nameru da ispoštuje nijedan dogovor, i da šta god uradi srpska strana, nema nikakav efekat. Niti NATO, kao ni kosovski Albanci nisu ispunili svoje obaveze iz sporazuma koji su zaključeni, kao i rezolucija Saveta bezbednosti UN, počevši od 1998. pa do današnjeg dana, objasnio je.\n– Ako je sam ministar sakrio postojanje ovih dokumenata, to opet predstavlja krivično delo. Nepostojanje odgovornosti državnih funkcionera i nosilaca pravosudnih funkcija je ključni problem Srbije, i borba za uspostavljanje principa da svako mora odgovarati za svoje postupke je najvažnije pitanje za koje se moramo izboriti. Zato ja neću odustati od ovog slučaja. Za početak ministar Vulin je odgovoran da utvrdi sudbinu traženih dokumenata, zaključio je Nogo na kraju konferencije za medije.\nVideo: Poslanik „Dveri“ Srđan Nogo je na konferenciji za medije koju je sazvao povodom, kako kaže, velikog skandala koji je otkrio\nTagged MINISTARSTVO ODBRANE, SKANDAL, SRBIJA, SRĐAN NOGO


Stanković (Narodna stranka): U subotu moramo da pokažemo protivljenje Rio Tintu i svemu što vlast predstavlja - JUGPRESS\nStanković (Narodna stranka): U subotu moramo da pokažemo protivljenje Rio Tintu i svemu što vlast predstavlja\nPredsednik Gradskog odbora Narodne stranke Niš Đorđe Stanković pozvao je danas građane Niša i cele Srbije da u subotu izađu na protest i mirno iskažu nezadovoljstvo zbog planiranog otvaranja rudnika litijuma kompanije Rio Tinto i zakona o eksproprijaciji i referendumu koji će „olakšati trovanje zemlje, vode i vazduha“.\n„Duh slobode se širi po celoj Srbiji. Masovni protesti će uliti nadu u promene, a najave sukoba odvraćaju ljude od protesta, i zato bi mirno trebalo da pokažemo naše protivljenje pretvaranju naše zemlje u zatrovanu rudarsku koloniju“, rekao je Stanković za portal „Južne vesti“.\n„Rio Tinto i zakoni o referendumu i eksproprijaciji su za predsednika Srbije Aleksandra Vučića ono što je za predsednika Crne Gore Mila Đukanovića bio zakon o verskim zajednicama i protesti u Srbiji će biti sve masovniji“, dodao je Stanković.\nStanković je pozvao policiju da radi svoj posao, jer policajci dobijaju plate od poreza koji plaćaju i građani koji se protive politici vlasti, umesto da svojim nečinjenjem dopusti huliganima dozvoli da čekićima i motkama prebijaju građane.\nPredsednik niškog odbora Narodne stranke istakao je da Rio Tinto namerava da se proširi po celoj Srbiji, a da vlast to dopušta zakonom eksproprijaciji, koji omogućava „postepeno otimanje zemlje za iskopavanje litijuma“.\n„Nemačka i Češka imaju više litijuma od Srbije, ali je Srbija najlakša za manipulaciju, jer autokratska i korumpirana vlast može da kaže ’ja ću to da ti završim’. Nije poenta samo u otvaranju rudnika, nego i u tome što će ljudi postati izbeglice ne samo zbog ekonomskih razloga, već i zato što neće moći da dišu čist vazduh“, rekao je Stanković.\nStanković je naveo da Niš u poslednjih deset godina ima jedan od najmanjih gradskih budžeta po glavi stanovnika, odnosno duplo manje od Beograda i Novog Sada po glavi stanovnika.\nPredsednik Niškog odbora Narodne stranke dodao da je budžet Niša 2021. godinu iznosio 11,7 milijardi dinara, od kojih je ostvareno oko 10 milijardi, dok je samo pet odsto potrošeno za kapitalne investicije – dva kružna toka kod „Delte“ i popločavanje mosta u centru grada.\n„Stav Narodne stranke je da je Nišu potreban budžet od 30 milijardi dinara da bi mogao da se razvija“, rekao je Stanković.\nStanković je podsetio da će akva park u Nišu koštati dve milijarde dinara, odnosno 18 miliona evra, i dodao da je to projekat koji ne zarađuje, nego troši.\n„Nemamo ništa protiv akva parka, naravno, ali je postojeći projekat predimenzioniran. Novcem koji je predviđen za akva park moguće je sprovesti pet različitih kapitalnih projekata i da svi uđu u iznos od dve milijarde dinara, a značajniji su od akva parka“, zaključio je Stanković.


Izetbegović: Javne konfrontacije nisu u interesu BiH\nČlan Predsjedništva Bosne i Hercegovine Bakir Izetbegović danas je odgovorio na pismo reisa-l-uleme Islamske zajednice BiH Mustafe Cerića upućeno Predsjedništvu BiH 4.8.2011. godine povodom uvredljivih izjava predsjednika Republike Srpske Milorada Dodika o muslimanima.\n„ Duboko sam svjestan opasnosti koje izjave predsjednika RS-a citirane u Vašem pismu proizvode i mogu proizvesti u budućnosti. Sa svojim najbližim saradnicima i političkim istomišljenicima analiziram poruke i praktične poteze onih koji BiH ne bi voljeli da vide kao dio slobodnog i demokratskog svijeta.\nMeđutim, protekli period i neposredno iskustvo pokazali su da svakodnevno javno konfrontiranje ne doprinosi interesima BiH i njenih građana. Naprotiv, samo uporni rad, strpljivost i konstruktivnost donose rezultate", odgovorio je Izetbegović reisu Ceriću.


КНЕЖЕВИЋ ОДБАЦИО СВЕ СПЕКУЛАЦИЈЕ: Срби се боре за важан ресор у Црној Гори\n04-10-2020 10:41 Izdvojeno Svet Region\n- Mislim da nema razloga za zabrinutost da će se (Milo) Đukanović vratiti - kazao je Knežević gostujući na televiziji Prva.\nNa pitanje da li ima istine u pisanju pojedinih medija da je Demokratski front spreman da podrži manjinsku vladu, Knežević je rekao da je "to brutalna neistina".\n- Demokratski front bi na taj način izigrao poverenje 135 hiljada građana koji su nas glasali. Mi bismo time odustali od naših programskih i ideoloških principa za koje smo se zalagali za vreme izborne kampanje i prihvatili bi da Srbi ne mogu da uđu u vladu... Opet bi se našli u vremenu Demokratske partije socijalista i onoj stigmatizaciji Srba - kazao je Knežević.\n- Svaki pokušaj da se priča oko zakona o slobodi veroispovesti izmesti u neko buduće vreme, neki futur prvi ili drugi, predstavlja izigravanje izborne volje građana - poručio je Knežević.\n- Za sada imamo da je partija Dritana Abazovića protiv suspenzije zakona o slobodi veroispovesti, a svi ovi ostali politički subjekti su spremni da učestvuju u izglasavanju suspenzije tog zakona - kazao je Knežević.\nGovoreći o kadrovskim rešenjima i ministarskim pozicijama, Knežević podseća da su jasno saopštili da neće dozvoliti nikakve "eliminatorske uslove" za bilo kakva personalna rešenja.\n- Niko od nas ne insistira na ministarskoj funkciji. Mi nismo razgovarali o resorima, ali nikako ne možemo da prihvatimo da Srbi u Crnoj Gori ne mogu da pokrivaju resore Ministarstva unutrašnjih poslova, Ministarstva odbrane, Ministarstva pravde, Agenciju za nacionalnu bezbednost, Ministarstva spoljnih poslova, Vojno obaveštajnu agenciju i sve ono što podrazumeva bezbedonosni resor, jer je neko uplašen za državne interese Crne Gore ako Srbi budu u tim resorima - kazao je Knežević.\nUpitan o Đukanovićevim izjavama o stvaranju srpskog sveta na relaciji Banjaluka-Podogorica-Beograd, Knežević kaže da je reč o "paranoji odlazećeg diktatora".\n- To je čovek koji ne može da se pomiri sa stvarnošću. Taj narativ o velikoj srpskoj hegemoniji i optuživanje Aleksandra Vučića da je učestvovao u ovoj izbornoj kampanji i doprineo pobedi Demokratskog fronta - predstavlja klasičan narativ koji je on zastupao i za vreme kampanje - dodao je Knežević.\n- Crna Gora će biti okrenuta ka Srbiji koja će izaći na nogama iz ove krize - kazao je Knežević i poručio da je Srbija bratska zemlja.\nKoliko ima Srba u Crnoj Gori, saznajte OVDE.


VIŠKOVIĆ: Podrška institucija ugroženom stanovništvu - FILTER\nVIŠKOVIĆ: Podrška institucija ugroženom stanovništvu\nPremijer Republike Srpske Radovan Višković najavio je podršku ugorženom stanovništvu u poplavama u opštinama u sastavu grada Istočno Sarajevo i mogućnost telefonske sjednice Vlade kako bi se naložila sanacije rijeke Željeznice koja je napravila najveću štetu u Istočnoj Ilidži.\nVišković je pojasnio da bi se na sjednici naložilo Vodama Srpske da izabere izvođača koji bi sanirao korito rijeke Željeznice.\n“Ta rijeka je najviše poplavila domaćinstava, a prijetila je i nekim drugim domaćinstvima”, rekao je Višković i dodao da će Vlada obezbijediti određena finansijska sredstva za taj projekat.\nOn očekuje da gradska komisija izađe na teren i evidentiraju sve nastale štete.\n“Imao sam potrebu da dođem, sutra ću obići lokalne zajednice koje su pretrpjele najveću štetu”, rekao je Višković na konferenciji za novinare u Istočnom Sarajevu.\nVišković se večeras sastao sa gradonačelnikom Istočnog Sarajeva Ljubišom Ćosićem i načelnicima šest opština iz sastava grada. Prisutni su bili i ministar poljoprivrede, šumarstva i vodoprivrede Boris Pašalić i vršilac dužnosti direktora Republičke uprave Civilne zaštite Milan Novitović.\nOn je rekao da su ljudi civilne zaštite stavili sve resurse na raspolaganje.\n“Mi ćemo hitno reagovati na zaštiti dalje devastacije i mogućeg daljeg uništenja privatnih i poslovnih objekata”, rekao je Višković i dodao da ljudi koji su evakuisani nisu u mogućnosti da se vrate u svoje domove, ali je Vlada spremna da finsira njihov alternativni smještaj, samo to neće biti kontejneri.\nZa putni pravac od Sarajeva prema Trnovu, on je rekao da će ujutro sa njim nadležni izaći na teren da snime situacije i dobiće nalog da se po skraćenoj proceduri izvrši sanacija kritičnih mjesta.\nJedno od njih se nalazi na prostoru FBiH, a Višković je naveo da će o tome razgovarati sa federalnim premijerom kako riješiti, te iskazao spremnost da to srpska strana sredi kako bi se održala funkcionalnost tog putnog pravca.\nOn je naveo da sutra obići sva mjesta, posjetiće čovjeka u Trnovu kojem je stadalo stado ovaca kojeg će Vlada obeštetiti, jer je to najveća šteta koju je pretprio.\n“Poručio bih svim građanima da će na proljeće svim ljudima biti vraćeni plastenici i dobiće repromaterijal za sjetvu. Ne treba da se brinu”, istakao je Višković i dodao da će institucije Srpske biti na raspolaganju.\nIstakao je da opasnost još nije prošla, očekuju se obilne padavine od ponedeljka, oko 100 litara po metru kvadratnom, pa bi ponovo moglo doći, uslovno rečeno, do novih šteta.\nVišković je pozvao sve nadležne da se sutra pripreme da bi se preduprijedila šteta.\nIstakao je da Vlada neće praviti nikakvu razliku među ljudima i da će dio štete, koju su u poplavama pretrpjeli stanovnici opština u sastavu grada Istočno Sarajevo, biti kompenzovan isključivo preko lokalnih zajednica, a Vlada će u dogovoru pružiti podršku.\nVišković je istakao da se nikada ne može kompletna šteta nadoknaditi. On je naveo da mjesto Kijevo i taj dio opštine Trnovo u narednih nekoliko dana neće imati vodu, jer cjevodod prolazi kroz kanjon i ne može se pristupiti sanaciji, ali je dogovoreno da se putem vatrogasnih jedinica voda dostavlja svaki dan.\n“Ako je potrebno, ponudio sam i vodu za piće, obezbijedićemo, samo treba da kažu ko je kontakt adresa”, rekao je Višković\nOn je naveo da od 9.00 časova sutra kreće na teren, da će prva destinacija biti Trnovo, a onda će posjetiti i ostale opštine koje su pretrpjele štetu u jučerašnjem neveremenu\nPrethodna Danijel Blažić se vratio poslije četiri godine i ostvario najbolji rezultat ikad\nSledeća U Trnovu šteta kakva se ne pamti 100 godina


Premijer Bahama hvali adventistički doprinos društvu | Hrišćanska adventistička crkva\nPremijer Bahama hvali adventistički doprinos društvu\nIzvor: ANN, Nasau, Bahami, Novembar 2011\nNacionalni vođa Bahama aplaudirao je Crkvi adventista sedmog dana zbog njenih doprinosa društvu i stalnog rada u društvenoj zajednici.\nPremijer Hjubert Ingrejem nazvao je crkvu „svetionikom verne službe i hrišćanske pristavske službe u našoj zemlji,“ navodeći adventistički rad među mladima, kao i podržavanje snažnih porodica i zdravog načina života.\n„Vi ste takođe dali značajan doprinos obrazovanju na Bahamima, oblikujući živote mladih, koji su, zauzvrat, dali doprinos društvu i nacionalnom razvoju,“ rekao je Ingraham.\nPohvale premijera stigle su za vreme ceremonije posvećenja nove zgrade uprave Adventističke crkve na Bahamima, Kajmanskim ostrvima i ostrvima Turks i Kajkos, 30. oktobra 2011. Prethodno je unijska misija služila skoro 30,000 adventističkih vernika iz privremene uprave koja se takođe nalazila u Nasau.\nIngrejem je prethodno pohvalio Adventističku crkvu kada je parlament na Bahamima u maju glasao da se prizna tada novoupostavljena crkvena Atlantsko-Karipska unijska misija, kao legalni entitet crkve na Bahamima.\nIzrael Leito, predsednik Adventističke crkve u Srednjoj Americi, rekao je Ingrejemu da Adventisti na Bahamima ceoma cene visok nivo verske slobode koju im daje vlada.\nU svom glavnom govoru, Leito je takođe podsetio prisutne zašto su se okupili – da posvete ne samo zgradu, već i ljude koji će tu raditi, „da služe Božjem narodu i zajednici.“\n„Trebalo bi da svako može da uđe ovde… i pronađe utehu jer je tu neko ko će se moliti sa njima i pomoći im,“ rekao je Leito.\nLeonard Džonson, predsednik Atlansko-karipske unijske misije, zahvalio se Ingrejemu i drugim vladinim službenicima što su im odobrili sve potrebne dozvole za zemljište na kojem se nalazi nova uprava.\nU nedavnom članku novina Nasau Gardijan, citirano je da je Ingrejem rekao da vlada, crkve i druge verske zajednice imaju „misiju“ da „zagovaraju kulturu mira i nenasilja, kulturu međusobne dobrobiti i zajednice, kulturu života i poštovanja prema daru života.“\nJedna grupa adventističkih pastora na Kajmanskim ostrvima trenutno služi kao mentor mladima u zajedinici koja je ranjiva prema zloupotrebi droga i uključenosti u bande. Vođe crkve i vernici na Karibima prethodno su održali javni molitveni sastanak i marševe kako bi podigli svest o sve većim stopama ubistava i velikom siromaštvu koje vlada u mnogim susedstvima u regionu.


Rohani: EU nije u stanju da nadomesti štetu istupanja SAD iz Nuklearnog sporazuma - 25.09.2019, Sputnik Srbija\nPredsednik Irana Hasan Rohani izjavio je u govoru na Generalnoj skupštini UN da EU nije u stanju da ispuni svoje obaveze pred Iranom i da nadomesti štetu koju... 25.09.2019, Sputnik Srbija\nHaso ako ti treba pomoć ti zovi Bakira i Bošnjake, oni vole da se biju!\n„U skladu sa Sporazumom dali smo Evropi mogućnost da ispuni svih 11 obaveza i da kompenzuje izlazak SAD iz Sporazuma. Međutim, na žalost, dobili smo samo lepe izjave, bez ikakvih efikasnih koraka. Sada je postalo jasno da su se SAD okrenule od svih obaveza, a da EU nije u stanju da ispuni svoje“, rekao je Rohani.\nOn je naglasio da Iran, uprkos svemu, nastavlja da ispunjava sopstvene obaveze iz Sporazuma.\nIranski predsednik je optužio SAD za „nemilosrdan ekonomski terorizam“ i za „gusarsko ponašanje u međunarodnim odnosima“.\n„Iran neće pregovarati o nuklearnom pitanju, sve dok su na snazi sankcije“, poručio je Rohani u govoru na Generalnoj skupštini UN u Njujorku.\nOn je istakao da njegova zemlja „pruža otpor najnemilosrdnijem ekonomskom terorizmu“.\nUpozorio je i da se region nalazi na ivici kolapsa, kao i da bi bilo kakva nesmotrena greška mogla da „izazove veliki požar“, prenosi AP.\n26 Septembar 2019, 00:28


Obama rizikuje da izgubi kredibilitet svjetskog lidera – Magazin Plus\nHome/Obama rizikuje da izgubi kredibilitet svjetskog lidera\nWASHINGTON – Američki predsjednik Barack Obama preuzeo je veliki politički rizik u zemlji i u inostranstvu, tražeći od Kongresa da odobri njegove planove o vazdušnim udarima na Siriju i u slučaju odbijanja on bi izgubio kredibilitet lidera jedine super sile na svijetu, ocjenjuje agencija AP u svojoj analizi.\nAmerička agencija u opsežnoj analizi navodi da su moguća tri scenarija pred kojima se Obama danas nalazi.\nPrvi scenario je da Kongres podrži odluku o napadu na Siriju, i pored toga što istraživanja pokazuju da se najveći broj Amerikanaca tome protivi, zbog iskustva sa ratovima u Iraku i Avganistanu. Tada bi zakonodavna i izvršna vlast u SAD postupila suprotno volji svojih građana, dodaje AP.\nDruga opcija je da Kongres odbije Obamin prijedlog o napadu, ali da ga on bez obzira na to sprovede. “U tom slučaju bi Obama opozicionim kongresmenima dao novo oruđe za napad na njega i to bi još više produbilo podjele koje postoje u vladi, čime bi Obami još teže bilo da se izbori sa teškim ekonomskim problemima koji predstoje”, ocjenjuje američka agencija.\nTreća opcija je da Kongres ne da saglasnost za udare na Siriju i da Obama tada, ipak, odluči da SAD ne napadu tu zemlju.\n“Tada bi predsjednik ostavio utisak nemoćne osobe i izgubio bi kredibilitet lidera jedine preostale svjetske super sile”, zaključuje AP.\n“Ako ne bude reagovao, sa ili bez odobrenja (Kongresa), sve što je ostalo od američkog kredibiliteta biće potkopano”, smatra Aron Miler, potpredsjednik Vilson centra i nekadašnji ključni savjetnik za arapsko-izraelske pregovore državnih sekretara SAD iz obje partije.\nSituacija u Kongresu nije ružičašta po Obamu, pošto u Predstavničkom domu postoji istorijska tradicija da republikanci glasaju protiv predsjednikovih incijativa.\nSada je tu došlo do podjele između konzervativaca iz Pokreta čajanka, koji se protive vojnoj akciji i umjerenijih republikanaca, kao što je predsedavajući Kongresa Džon Bejner i vođa republikanske većine Erik Kantor koji su rekli da će podržati vojnu akciju usmjerenu protiv Sirije.\nDemokrate su takođe podjeljene, pri čemu su protiv ulaska Amerike u sukob i neki od najbližih Obaminih saveznika.\nAP navodi da se Obama i na međunarodnom planu susreće sa problemima, a kao najveće iznenađenje se ističe odluka britanskog parlamenta da ne podrži vojnu akciju, prenose Agencije.\nZbog svega ovoga, Obama je otkazao posjetu Kaliforniji, koja je bila zakazana za narednu nedjelju, pošto je potrebno da tokom vikenda i narednih dana radi na dobjanju podrške u Kongresu za napad, navodi AP.\nZbignjev Bžežinski, nekadašnji savjetnik američkog predsjednika Džimija Kartera, smatra da Obama sada nema na raspolaganju nijednu drugu opciju sem da napadne Siriju.\n“Potrebno je da se Asadu stavi do znanja da neće biti dobro po njega da ponovo upotrebi hemijsko oružje, ali se neće ići dalje od toga”, zaključio je Bžežinski.


Turska negira učešće u napadima na Islamsku državu\nTurski vazdušni prostor i američke baze u gradu Indžirlik na jugu Turske ne koriste se za napade koalicije predvođene SAD-om na položaje Islamske države u Siriji, izjavila su za Rojters dva zvaničnika Vlade u Ankari.\nPrethodno je sirijska opoziciona Opservatorija za ljudska prava saopštila da su međunarodne snage u novim udarima gađale noćas položaje vojske džihadista u okolini kurdskog grada Ain el Araba u Siriji.\n"Avioni iz pravca Turske su izveli više napada na položaje 'Islamske države' i puteve koje koriste za snabdevanje oko 35 kilometara zapadno i južno od Ain el Araba, na granici sa Turskom", rekao je šef sirijske Opservatorije Rami Abdel Rahman.\nAbdulrahman je dodao da se ne zna koja zemlja je izvela napade, mada veruje da avioni nisu iz sasava sirijskih vazduhoplovnih snaga.\nDruge potvrde o vazdušnim udarima u toj oblasti nema.


Vrtić spona Užica i Kine - Užicka Republika Press\nGradonačenik Užica, Tihomir Petković izrazio je poštovanje za podršku vrednu 340 000 evra, što je kako je ocenio najveća pojedinačna donacija koju je grad Užice dobio u novijoj istoriji. Prezadovoljna sam kako je iskorišćen novac koji smo donirali za završetak vrtića koji će predstavljati sponu građana Užica i Republike Kine, istakla je Linda Wong, predsednica Yihai Groups iz Pekinga.\nOd novca koji je Yihai Groups uplatila prošle godine finansiraju se parterno uređenje i nabavka i ugradnja opreme, a po rečima gradonačelnika deo sredstava biće iskorišćen da se nameni privede objekat na Beloj zemlji.\nPetković očekuje da će od 1. juna oko 120 dece koja će biti raspoređena u šest grupa krenuti u ovaj savremeni objekat u koji je ukupno uloženo milion evra.\nMama Wong, kako Lindu oslovljavaju u Kini zbog odnosa prema deci i novca koji ulaže u obrazovanje počev od najmlađih generacija, bila je prijatno iznenađena čim je kročila u hodnik vrtića. Isprobala je ljuljašku, pregledala stolove i stolice ističući dobro odabrane boje u prostorijama i sa ushićenjem otvorila nekoliko kutija sa igračkama, vešto proveravajući materijale od kojih su napravljene.\nDarujući edukativne knjige na kineskom jeziku Linda Wong je izrazila nadu da će upravo vrtić na Pori biti baza kulturološke razmene Užica sa Kinom. Deca koja budu išla u ovaj objekat učiće kineski jezik čime im se već od najranijeg urasta pruža šansa da kasnije budu ambasadori prijateljstva između dva naroda.\nPodsećamo, objekat vrtića na Pori čija površina je 1000 metara kvadratnih počeo je da se gradi 10. novembra 2010. godine.\nObjekat je građen tokom mandata tri gradonačelnika Jovana Markovića, Saše Miloševića i Tihomira Petkovića, a radovi su izvođeni u više faza zbog nedostatka novca.\nLinda Wong je prilikom svoje pete posete ovom objektu i gradu Užicu za naš portal istakla da bi objekat ovih dimenzija od temelja do krova u Kini bio gotov za godinu dana.\nInače, Yihao Groups Linda Wong je osnovala 1990. godine. Bave se razvojem nekretnina, menadžmentom u obrazovanju, imovinskim uslugama i poslovnim ulaganjima kako u Kini tako i širom sveta.\nSegment na koji su posebno fokusirani upravo je predškolsko obrazovanje koje je od ključnog značaja za razvoj ličnosti i uspeh dece u daljem životnom razvoju.


Odbrana generala Đukića zatražila novo suđenje | Zvornik Danas\nSARAJEVO – Odbrana generala Vojske Republike Srpske Novaka Đukića, kojem je zbog pogrešne primjene zakona ukinuta presuda za ratni zločin na Tuzlanskoj kapiji 1995, danas je zatražila novo suđenje.\nPred Apelacionim vijećem Suda BiH branioci su iznijeli primjedbe na vođenje cjelokupnog prvostepenog postupka, u kojem je general Đukić osuđen na 25 godina zatvora.\nU tom kontekstu, odbrana je poseban naglasak stavila na lošu izradu i strukturu sudske odluke, a jedna od njih se odnosi na pitanja u dokaznom postupku, jer, prema mišljenju branioca Milorada Ivoševića, Sud BiH u prvostepenom postupku nije ništa dokazao ili je dokazao na pogrešan način i na osnovu pogrešno izvedenih dokaza, te na osnovu pretpostavki.\n„Prema našem mišljenju, drugi nezakonit segment odnosi se na pitanje povrede člana 6 Evropske konvencije o ljudskim pravima. Optuženom je u toku postupka apsolutno povrijeđeno pravo na pravično suđenje, jer nije dobio mogućnost da se upozna s dokazima koji su u toku“, izjavio je Ivošević novinarima po okončanju javne sjednice Vijeća.\nTreće izuzetno važno pitanje na koje je odbrana iznijela žalbu odnosi se na komandnu i ličnu odgovornost optuženog, koja, prema mišljenju branilaca, ni u jednom segmentu nije dokazana.\n„Činjenica je da je u Tuzli poginulo 71, a ranjeno više od 170 lica. Sve ostalo je neutemeljeno, neutvrđeno i nedokazano“, rekao je Ivošević.\nOn je istakao da je nalaz sudskog vještaka Berka Zečevića, koji je bio svjedok Tužilaštva BiH, loš i neutemeljen, te podsjetio da se ekspertize UNPROFOR-ovih i stručnjaka iz Beograda ne poklapaju sa Zečevićevim nalazima.\n„To je vještak koji je u toku postupka mijenjao detalje i utvrđeno činjenično stanje, a da bi dobio navodne padne uglove projektila mijenjao je položaj lica mjesta. On je bio u funkciji Tužilaštva kako bi dokazalo ono što je Tužilaštvo namjeravalo“, dodao je Ivošević.\nZa izjavu predsjedavajućeg Sudskog vijeća Dragomira Vukoja da će se današnja javna sjednica odnositi isključivo na izricanje visine kazne, Ivošević je rekao da se ovo pitanje ne može odvajati od prava na pravično suđenje.\n„Ukoliko bi Sud tako postupio, to bi značilo da bježi od svoje odgovornosti da utvrdi materijalnu istinu“, istakao je Ivošević.\nGeneral Đukić smatra da je Apelaciono vijeće pokazalo određen stepen odgovornosti, jer je dozvolilo da se iznesu argumentovani navodi odbrane koji ne stoje u prvostepenoj presudi.\n„Sada je zadatak na Apelacionom vijeću da to odmjeri i provjeri i da donese pravičnu odluku. Sud je instanca koja sudi po istini, ali u mom, kao i u mnogim drugim slučajevima, to se nije desilo“, rekao je Đukić.\nTužilaštvo BiH nije iznosilo žalbe, navodeći da ostaje kod ranije žalbe i svih podnesaka.\n„Predlažem da se optuženom izrekne kazna u skladu sa zakonom“, rekao je tužilac Sead Đikić.\nUstavni sud BiH je zbog povrede Evropske konvencije, 23. januara usvojio Đukićevu apelaciju, ukinuo drugostepenu presudu Suda BiH i naložio mu da po hitnom postupku donese novu odluku.\nApelaciono vijeće Suda BiH će u zakonskom roku strankama i odbrani dostaviti pisane otpravke odluke.\nOznake: genral đukićnovak đukićprocessud bihsuđenje


"Reci da će majka doći": Prvi insert iz filma koji Srbija iščekuje - "Dara iz Jasenovca" - mediji.net\nInsertom je najavljena i premijera filma u Beogradu\nPrvi insert iz filma "Dara iz Jasenovca" reditelja Predraga Gage Antonijevića, koji je danas zvanično objavljen, predstavlja uvertiru za američku distribuciju filma koja počinje 5. februara.\nInsertom je najavljena i premijera filma u Beogradu, koja je simbolično zakazana za 22. april, datum kojim se obeležava 76 godina od proboja poslednjih zarobljenika iz logora Jasenovac, navedeno je u saopštenju MegaKom Filma.\nNakon beogradske premijere 22. aprila,...\ndara iz jasenovcaAktuelna tema\nSelekciona komisija Zlatnog globusa, najprestižnije organizacije za dodelu nagrada u filmskoj industriji, objavila je zvanično na svom portalu goldenglobes.com analitički tekst na temu stradanja srpskog naroda prikazanog u filmu „Dara iz Jasenovca“. Dugo očekivano ostvarenje kreće sa prikazivanjima...\nU Americi je krenula ozbiljna marketinška kampanja za film Dara iz Jasenovca.U tamošnjim bioskopima ostvarenje Predraga Antonijevića biće prikazano 5. februara. Istovremeno, insertom se najavljuje i premijera filma u Beogradu, koja je simbolično zakazana za ...\nNakon što je pre više od nedelju dana, svetlost dana ugledao prvi insert iz filma "Dara iz Jasenovca" reditelja Predraga Antonijevića, danas je ekskluzivno objavljen i novi trejler za filmsko ostvarenje koje je ujedno srpski kandidat za Oskara, kao i za Zlatni globus u svim kategorijama.\nIstina o genocidu nad Srbima: POGLEDAJTE ZVANIČNI TREJLER za film "Dara iz Jasenovca"\nFilm autora Predraga Gage Atonijevića i scenariste Nataše Drakulić kandidovan je za nagrade Zlatni globus i Oskar.


Novi Bečej: Osnovan opštinski odbor SDPS\nU ponedeljak, 7. decembra u Novom Bečeju je održana izborna konferencija opštinskog odbora Socijaldemokratske Partije Srbije.\nNa konferenciji su izabrani predsednik i dva zamenika predsednika. Predsednik OO SDPS Novi Bečej je Kristijan Lukić, a zamenici Igor Japundža i Igor Vujović.\nSastanku su prisustvovali i predsednici opštinskih odbora drugih političkih opredaeljenja iz Novog Bečeja, kao i predsednik opštine Novi Bečej Saša Šućurović. Takođe, bile su prisutne i kolege iz bečejskog Opštinskog odbora, zrenjaninskog Gradskog odbora i okružnog odbora Srednjeg Banata, kao i Gavra Avramov, poslanik u Skupštini APV i Slavoljub Arsenijević, predsednik izvršnog odbora PO SDPS za Vojvodinu.\n„U najkraćem roku ćemo formirati Mesne odbore u svim mestima, kao i Forum Mladih i Forum žena. Izabrani predsedinci tih tela će biti i članovi Opštinskog odbora SDP Srbije u Novom Bečeju. Takođe u najskorije vreme, otvorićemo prostorije stranke za koje verujemo da će biti mesto okupljanja svih onih kojima je socijaldemokratija ideja vodilja uređenja društva, ali i onih kojima su: sloboda i jednakost, socijalna pravda i solidarnost, ravnopravnost i tolerancija na srcu. Naše prostorije će biti širom otvorene za one koji te vrednosti nose u sebi ali i za one koji teže tim vrednostima, koji ih traže, a sigurna sam da ih opštini Novi Bečej ima mnogo. Uporedo sa tim formiraćemo resorne odbore od stručnih ljudi ostvarenih u svojim delatnostima kako bi kandidati koje budemo predlagali za budući lokalni parlament bili pravi, ali njihov prvi zadatak će biti da izrade izborni program i plan razvoja naše opštine. Svesni da nam izbori kucaju na vrata već krajem prvog kvartala naredne godine izborne aktivnosti su stalni zadatak“- izjavio je Kristijan Lukić, predsednik SDP Srbije.


Vasić optužujue: Tihić(SDA) obmanjuje strane diplomate | Poskok.info\nVasić optužujue: Tihić(SDA) obmanjuje strane diplomate\nIzvršni tajnik Saveza nezavisnih socijaldemokrata Rajko Vasić rekao je da se u Srebrenici nije dogodio genocid, jer nitko nikada nije imao podatke o tome koliko je ljudi u Srebrenici bilo prije oslobođenja.\n“To što je Alija Izetbegović jedno lagao strancima, drugo svojoj javnosti, a sa vojskom i civilima raspolagao drugim podacima treba da bude jasan dokaz da je Srebrenica točka manipulacije, a ne područje srpskog novog genocida kako želi da ga predstavi Tihić”, navodi Vasić.\nOn ističe da lider SDA Sulejman Tihić besprizorno obmanjuje inozemne diplomate tvrdeći da srpske stranke iz Republike Srpske žele da pobjedom u Srebrenici izvrše novi genocid glasačkim listićima nad potomcima onih koji su stradali u zločinima na tom području.\nVasić dodaje da Tihić tvrdi da na taj način Srbi žele da izbrišu sjećanje na genocid u Srebrenici.\n“Tihić nema pravo da jedan ograničen zločin proglašava genocidom i da za to koristi argumente iz presuda sudova koji su formirani da masovnim osudama lažno potkrijepe sarajevsku i opću međunarodnu priču o Srbima agresorima i koljačima koje predvode Milošević i Ćosić”, ističe Vasić u priopćenju.\nOn dodaje da je cilj Tihića i drugih sarajevskih faktora, kao što su kvaziintelektualci iz Kruga 99, da se preko Srebrenice svi Srbi proglase genocidnim narodom i fašistima.\n“Teza da nije važno što je Dodik dobio glasove otkriva da se o Srbima misli kao o fašistima koji glasaju za Dodika kao što su nacisti nekada glasovali za Hitlera”, zaključuje Vasić, prenosi Srna.\nPredsjednik SDA Sulejman Tihić optužio je jučer srpske političke stranke iz Republike Srpske da ne poštuju presude Haškog tribunala i Suda BiH u vezi sa ratnim događanjima u Srebrenici. Vijeće Kongresa bošnjačkih intelektualaca poručilo je sa tribine iz Sarajeva da “Dodik mora biti zaustavljen kao što je morao biti i Hitler”. (Dnevnik.ba)


Džaferović: HR povredila teritorijalni integritet BiH\nTanjug 26. marta 2021. 15:52\nBANJALUKA – Bošnjački član Predsedništva BiH Šefik Džaferović izjavio je danas u Banjaluci da je postavljanje cevi za gasifikaciju Rafinerije u Bosanskom Brodu bez dozvole Bosne i Hercegovine, kako je rekao, akt koji je protivan međunarodnom pravu i pravu BiH.\nHrvatska je na osnovu sporazuma s entitetom Republika Srpska, već blizu završetka projekta gasifikacije Rafinerije, a Džaferović tvrdi da je potpisani memorandum iz 2017. ništavan jer ga nije odobrio Savet ministara BiH, Parlamentarna skupština BiH ni Predsedništvo BiH.\n„Ako su cevi postavljene preko granice to predstavlja povredu teritorijalnog integriteta BiH i to je vrlo ozbiljno pitanje za Graničnu policiju, SIPA-u i Tužilaštvo BiH“, rekao je Džaerović, prenela je Fena.\nDodao je da svi koji su učestvovali u tome treba da snose odgovornost jer takav projekt, kako kaže, mora da ima odobrenje državnih institucija BiH.\nDžaferović kaže da je siguran da državne institucije nisu dale odobrenje, kao i da se tu, kako je rekao, radi o samovlašću i zloupotrebi za koju će odgovarati i neki iz BiH i neki iz drugih država.\nHrvatska državna televizija jutros je objavila da je tokom noći završena najvažnija faza gasifikacije rafinerije u Bosanskom Brodu, čiji je cilj smanjenje zagađenja vazduha i u Bosanskom i u Slavonskom Brodu.\nGasovodne cevi duge su oko 400 metara i provučene su ispod korita Save.\nTako će rafinerija Bosanski Brod direktnim gasovodom biti spojena na hrvatski plinski sistem.\nIsporuka plina Rafineriji trebala bi da počne 1. juna.\nFederalni mediji preneli su da je sporno to što je celi proces Hrvatska vodila s entitetom Republika Srpska, a sve je počelo pre četiri godine kada su potpisani prvi sporazumi.\nU ceo ovaj proces, navode, bili su uključeni šef ruske diplomatije i bivša predsednica Hrvatske, Sergej Lavrov i Kolinda Grabar Kitarović.


Škorpija i ostali horoskopski znaci – slaganje - Astroputnik\nLjubav: Uz te parametre opreza i obostrane kontrole, i prijateljsko druženje predstavnika ova dva znaka može biti veoma kvalitetno sa odličnim predispozicijama i u sferi emotivno – ljubavnih relacija. Silina strasti između Ovna i Škorpije teško se može naći u bilo kojoj drugoj partnerskoj kombinaciji, što jeste dobra osnova za početak, ali često i razlog da neko jednostavno izgori u vatri ljubavi, posesivnosti i nekontrolisane ljubomore. Kada čujete da ”jedno bez drugog ne mogu a opet se svaki drugi dan svađaju” onda je velika verovatnoća da su akteri takve priče pripadnici ova dva sazvežđa. Da prave ljubavi bez malo patnje i bola nema, ponajbolje znaju Ovan i Škorpija.\nPosao: Kada se profesionalno udruže predstavnici dva ponaosob veoma jaka astrološka znaka, onda je tu odlična startna osnova za uspešnu i kvalitetnu saradnju. Nema dileme, ovo je jedan od takvih poslovnih ortakluka, gde u različitim segmentima svakako pripada vrhu hijerarhijske letvice. I to jedan od najbitnijih faktora za dobar početak i još bolje koračanje kroz razne profesionalne zavrzlame. Po nepisanom pravilu uvek postoji neki uslov, a ovde je u pitanju neposredna komunikacija i eventualna oštrina izgovorenih reči. Ni jedna ni druga strana nisu oličenja suptilnosti kada im se nešto ne sviđa, odnosno kada je važno potražiti kompromisna rešenja. Ukoliko se obe strane dovoljno ne potrude onda ima mnogo varničave energije koja se olako pretvara u zapaljivi potencijal težak za kontrolu.\nLjubav: Mnogo strasti i najdubljih emocija i osećanja pokreće se i prati udruživanje predstavnike ova dva znaka u sferi ljubavi. Osnovne astrološke predispozicije Lava i Škorpije ukazuju da praktično ništa ne rade površno, bez emocija i što kompletnijeg posvećivanja. Tako je i na polju emotivno – ljubavnih relacija, gde ili ima svega na pretek ili je jednostavno veliki međusobni jaz. Ovo drugo navedeno nije lako makar malo ublažiti, eventualno zbližiti dovoljno da ipak nekako bude održiv sistem. Međutim, ima više primera pozitivnih nego negativnih veza, ali nekako veći problem predstavlja obuzdavanje siline strasti i emocija. Pripadnici oba sazvežđa ne prezaju od najradikalnijih odluka i poteza, najčešće idu do kraja u isterivanju svoje pravde, pa se od najveće ljubavi ponekad dođe do ekstremne mržnje.\nPosao: Nema mnogo dodirnih tačaka a opet jeste potencijalno kvalitetna poslovna kombinacija osoba rođenih u astrološkim znacima Vage i Škorpije. Odgovori se nalaze u prilično različitim mentalnim sklopovima koji ipak nemaju direktno suprotstavljene, ratničkom nijansom obojene stavove. Naprotiv uz nešto više obostrane volje i pomirljivog truda mogu se naći kvalitetna i održiva kompromisna rešenja. Uz jasnu svest o prethodnim upozorenjima ovakav profesionalni duet veoma uspešno funkcioniše, kako na planu organizacije tako i u segmentu tehničke komunikacije, gde se lična osećanja mogu držati po strani. Za sve druge varijante prisnijih profesionalnih kombinacija potrebno je mnogo dodatnog suptilno – finog podešavanja, što oduzima energiju efikasnosti i prodornosti.\nLjubav: Strasti i romantike u ovakvim partnerskim relacijama nikada ne fali. Tačnije povremeno ima ili jednog ili drugog previše, pa onda to bitno utiče na praktičnost i održivost veze. Podrazumeva se da je nosilac romantičnih ideja Vaga, dok su mehanizmi strasti u rukama Škorpije. Iako ne treba generalizovati u situacijama sa sličnim scenarijima nije lako naći meru koja zadovoljava obe strane, pa je to onda jedan od najčešćih razloga za burne prekide i raskide. Predstavnici sazvežđa Vage teško stavljaju tačku i okreću list na drugu stranu, dok se kod najtipičnijih Škorpija često viđa inat kojim uništava sebe i okolinu. Uzevši sve prethodno pomenuto u obzir ovakve ljubavne veze jesu burne i veoma sadržajne dok ima pogonskog goriva, ali teško funkcionišu i opstaju na interesno – dogovornim principima.\nPosao: Bez dileme ovo je jedna od najkompleksnijih i energetski među najjačim kombinacijama koja se može naći prilikom saradnje na profesionalnom planu. Iako na prvi pogled ne pršti i ne vrca od silne energije, nje sigurno ima i pre svega dolazi do izražaja kada svi pomisle da od uspešno završenog posla nema ništa. Odlično se mogu nadopunjavati i biti pokretački impuls drugoj strani ako negde zaškripi. Kompleksnost ortakluka i višeslojnost udruživanja kriju i potencijalne probleme, koji su posledica pre svega obostrane intuitivnosti, respekta ali i potrebe da se sve kaže u lice. Dok se druže i sarađuju sve je uglavnom uspešno, kada dođe do sukoba najčešće nema kompromisa.\nLjubav: Kada bi postojala mašina koja meri energetski naboj hemije i strasti, onda bi ova astrološka kombinacija bila u top pet. Slično tome izgledala bi i rang lista sukobljenih strana, gde posesivnosti i ljubomore sa željom za osvetničkim potezima, ima bar za dve prosečne partnerske veze. Sve to jeste logično ako se uzme u obzir da tipične Škorpije imaju potrebu za potpunim predavanjem ali i osećajem posvećenosti druge strane bez ikakve zadrške, pa takva koncentracija prisutnosti u životu druge strane pre ili kasnije dovodi do zasićenja i negativnih posledica. Zbog toga pripadnici starijih generacija imaju veće šanse da sve doziraju i opstanu duže staze.\nŠKORPIJA – STRELAC\nVaga i ostali horoskopski znaci – slaganjeStrelac i ostali horoskopski znaci – slaganje


RT: Peking upozorio protiv „otvaranja Pandorine kutije“ na Bliskom istoku dok rastu tenzije između SAD i Irana\nRT: Peking upozorio protiv „otvaranja Pandorine kutije“ na Bliskom istoku dok rastu tenzije između SAD i Irana\nKina je osudila Vašington zbog „ekstremnih pritisaka“ protiv Irana i pozvala sve strane da pokažu uzdržanost i izbegnu dalju eskalaciju oko Persijskog zaliva, za vreme dok se američko-iranske tenzije povećavaju.\n"Pozivamo sve strane da ostanu racionalne i da se uzdrže, a ne da preduzimaju bilo kakve eskalacijske korake koji iritiraju regionalne tenzije i da ne otvaraju Pandorinu kutiju", rekao je ministar spoljnih poslova Vang Ji.\nKineski diplomata pozvao je Vašington da "promeni metode ekstremnog pritiska", dodajući da "svako jednostrano ponašanje nema osnovu u međunarodnom pravu".\nVang se takođe nada da će Iran biti "oprezan sa svojim donošenjem odluka, da neće olako napustiti" nuklearni sporazum iz 2015. godine, poznat kao JCPOA. U ponedeljak su iranski zvaničnici saopštili da će za 10 dana zemlja povećati zalihu uranijuma iznad ograničenja iz sporazuma, osim ako EU ne potvrdi svoje obaveze prema sporazumu.\nPoziv Kine dolazi nakon što je Pentagon saopštio da će rasporediti dodatnih 1.000 vojnika na Bliski istok, zajedno sa ratnim brodovima koji su prošlog meseca poslani u Persijski zaliv.\nAmerički koraci su usledili nakon što su predsednik Donald Tramp i državni sekretar Majk Pompeo optužili Teheran za napad na dva naftna tankera u Omanskom zalivu. SAD nisu pružile nikakve čvrste dokaze koji bi okrivili Iran, koji je saopštio da nema nikakve vze sa incidentom.\nSukob između Teherana i Vašingtona eskalirao je prošle godine kada su se SAD jednostrano povukle iz nuklearnog sporazuma, optužujući Iran da tajno krši sporazum. Potom je Trampova administracija nametnula nekoliko krugova sankcija iranskom energetskom sektoru i finansijama.\nfoto: © US Navy / Mass Communication Specialist Seaman Michael Singley / Reuters / RT/ vostok.rs


JUSIĆ: PROGRAM REFORMI JE NASTAVAK PUTA BIH KA NATO INTEGRACIJAMA | Hayat.ba\nJUSIĆ: PROGRAM REFORMI JE NASTAVAK PUTA BIH KA NATO INTEGRACIJAMA\nSead Jusić, zamjenik ministrice odbrane BiH za politiku i planove smatra da je Program reformi, dokument koji je nedavno usvojilo Predsjedništvo BiH, nastavak puta BiH ka NATO integracijama, iako nije upoznat sa njegovim sadržajem.\nJusić je prije svega, kada je riječ o NATO putu BiH, podsjetio na nekoliko važnih činjenica, a to su da je Predsjedništvo BiH 2009. godine zatražilo od saveznika da bude primljena u Akcioni plan za punopravno članstvo (MAP). Nakon toga je NATO 2010. godine na Samitu u Talinu to odobrio uz uslov knjiženja perspektivne vojne imovine, javlja Anadolu Agency (AA).\n“Tako da je ta dilema jesmo li mi u MAP-u ili nismo davno razriješena. Na BiH je ostalo da ispuni odgovarajuće uslove i to je trajalo“, istakao je Jusić.\nDodao je da su pred kraj prošle godine saveznici na osnovu dostignutih rezultata, i u pogledu ispunjavanja Talinskog uslova kada je u pitanju knjiženje perspektivne vojne imovine, ali i dostignutih različitih oblika interoperabilnosti i kompatibilnosti OS BiH, kazali vrijeme je da BiH dostavi svoj prvi godišnji nacionalni program s kojim se počinje raditi u okviru MAP-a.\n“Dokument je bio spreman, nazvali smo ga Godišnji nacionalni plan. Oko toga su nastale političke razlike, koje su realnost u BiH. Predsjedništvo BiH je nakon dužeg vremena postiglo konsenzus o određenom dokumentu koji se zove reforme BiH. Taman da je to samo jedna rečenica, to je aktivnost koja je vezana za Akcioni plan za punopravni članstvo. Jedino da se donesu neke odluke i da kažemo nećemo mi Akcioni plan za punopravno članstvo, povlačimo svoj zahtjev iz 2009, a saveznici kažu ono što smo 2010. i 2018. odlučili i mi to povlačimo i onda se mi vraćamo u neko predistorijsko stanje. Važno je da se postigao konsenzus, ja ga vidim kao konsenzus u pogledu tempa kroz taj Akcioni plan za punopravno članstvo BiH s obzirom na stanje i u zemlji i u okruženju“, smatra Jusić.\nSenad Mašović, načelnik Zajedničkog štaba Oružanih snaga BiH je istakao da se BiH od 5. decembra 2018. godine nalazi u MAP-u.\n“Ono što MAP podrazumijeva i očekuje NATO savez jeste da BiH definiše oblasti i dinamiku nastavka integracijskih procesa prema NATO savezu“, kazao je Mašović i dodao:\n“Često puta zaboravljamo da pridruživanje najjačim, najmodernijim i najefikasnijim međunarodnim institucijama donosi niz benefita. Ne možete vi očekivati da stojite po strani i da neko drugi za vas odrađuje stvari koje su vama potrebne. Ako želite da poboljšate sigurnosni ambijent, ako želite da poboljšate ekonomski ambijent, onda morate biti sudionik ukupnih međunarodnih procesa.“\nGojko Knežević, zamjenik načelnika Zajedničkog štaba OS BiH, pak se zadržao na profesionalnom nivou, a to je po njemu da OS BiH moraju nastaviti intenzivno raditi na izgradnji operativnih sposobnosti, prije svega za izvršavanjem zadataka definisanih zakonom o odbrani.\n“Ovo pitanje pomalo prevazilazi ovaj nivo i prije svega dotiče politički nivo. Mi ne znamo još šta sadrži Program reformi, koji će biti dostavljen, ali naše je da radimo u ovom profesionalnom dijelu. Očekujemo naravno i mi da će vrhovna komanda Ministarstvu odbrane i Zajedničkom štabu dati zadatak po pitanju daljih aktivnosti, a nakon dostavljanja Programa reformi. Bitno je da radimo ono što je definisano zakonom o odbrani i službi Oružanih snaga, izgrađujemo kapacitete i mi to predano radimo“, rekao je Knežević.


► Tviter i Fejsbuk sankcionišu Trampa i njegov izborni štab zbog dezinformacija\n06.08.2020 San Francisko\n"Ta tviter poruka krši propise Tvitera o dezinformacijama oko Kovida-19. Vlasnik naloga treba da povuče tu poruku pre nego što može ponovo da ih šalje", rekao je portparol te kalifornijske grupe.\nIzgleda da su se iz izbornog štaba Trampa prilagodili zahtevima Tvitera jer je njihov nalog i dalje bio aktivan sinoć a video je nestao, navodi agencija Frans pres.\nSporni video pokazivao je američkog predsednika kako za vreme razgovora na Foks njusu objašnjava da su deca "gotovo potpuno" imuna na koronavirus zbog svojih godina.\n"Predsednik je samo izgovorio jednu činjenicu da su deca lakše podložna da dobiju korona virus od odraslih", reagovala je Kortni Parela portparolka Trampovog izbornog štaba.\n"To je još jedan dokaz da je Silikonska dolina pristrasna protiv predsednika. Propisi se primenjuju samo u jednom smeru. Društvene mreže nisu arbitri istine", rekla je ona.\nRepublikanci redovno zameraju Fejsbuku, Tviteru, Jutjubu (Gugl) da ih cenzuriše i podržava suprotnu stranu, a vrlo su aktivni u kampanji preko tih mreža.\nDonald Tramp ima više od 80 miliona pratilaca na Tviteru, na primer.


ISTRAŽIVANJE: SNS i Vučić i dalje daleko ispred svih, za EU 54,40 odsto - Grocka Info\nNaslovna Vesti Politika ISTRAŽIVANJE: SNS i Vučić i dalje daleko ispred svih, za EU 54,40...\nISTRAŽIVANJE: SNS i Vučić i dalje daleko ispred svih, za EU 54,40 odsto\nGrađani gledaju vojnu paradu sa Kalemegdana – čak je 71,10 odsto ispitanih dalo pozitivne ocene ovom događaju , dok se protiv takve manifestacije u istraživanju izjasnilo16,8 odsto.\nSrpska napredna stranka i njen predsednik Aleksandar Vučić i dalje su dominantna stranka i lider u Srbiji, ulazak u EU podržava 54,4 odsto građana, za savez Srbije sa Rusijom je 70,1 odsto, a protiv ulaska Srbije u NATO izjasnilo se 71,9 odsto ispitanika u oktobarskom istraživanju javnog mnjenja, koje je sprovela Nova srpska politička misao. Najpopularniji strani lider je predsednik Rusije Vladimir Putin.\nPrema ovom ispitivanju, sprovedenom na 1.050 ispitanika na teritoriji Srbije bez Kosova i Metohije, iznad cenzusa su samo SNS, 46,7 procenata, SPS 13,3 procenta, DS sa 6,5 odsto i SDS sa 5,9 odsto. PUPS je nestao, istopio se u ova tri meseca, a ceh su delom platili i zato što se nisu protivili umanjenju penzija, rekao je juče na konferenciji za novinare Đorđe Vukadinović, glavni urednik NSPM-a, prenosi Tanjug.\nNa pitanje postoji li potreba i prostor za novu političku snagu u Srbiji, 44,7 odsto ispitanika odgovorilo je potvrdno i tu je, prema rečenima Vukadinovića, rezervoar glasova za koje se bore političke stranke.\nOsim pitanja o poverenju u domaće političare, ispitanici su ih i ocenjivali po školskom sistemu, ocenom od 1 do 5, pa je Vučić i po ovom pitanju najbolje prošao sa prosečnom ocenom 3,2.\nKod ocenjivanja stranih političara po istom sistemu, srednja ocena za Putina je 3,97, za Angelu Merkel 3,08, za Baraka Obamu 2,11, dok su Ivo Josipović i Milo Đukanović ocenjeni prosečnom ocenom 1,97, odnosno 1,94.\nProtiv ulaska Srbije u EU je 30,4 odsto ispitanika, a njih 15,2 nije imalo stav ili nije želelo da odgovori. Za ulazak Srbije u NATO je 11,9 odsto, a stav o tome nema 16,2 odsto građana. Protiv saveza sa Rusijom je 15,4 odsto građana, a stav o tome nema 14,5 odsto.\nZa podjednako dobre odnose i sa EU i sa Rusijom je više od polovine ispitanika (51,1 odsto), što je Vukadinović prokomentarisao kao „omiljeni sport građana – sedenje na dve stolice”, primetivši da je pitanje koliko je to moguće, prenosi Tanjug. Prednost najboljim mogućim odnosima s Rusijom, pa tek onda sa EU dalo je 27,8 odsto njih, a Evropsku uniju kao prvi izbor u odnosu na Rusiju vidi njih 14,1 odsto.\nGrađani su trenutno stanje u Srbiji ocenili srednjom ocenom 2 (30 odsto ispitanika ocenilo je sa 1, da je „odlično 5” misli njih samo 0,5 procenata, a najviše ih je dalo „dvojku” – 44,4 odsto).\nProtiv održavanja gej parade u Beogradu bilo je 67,6 odsto ispitanika, a za održavanje vojne parade bilo je 71,1 odsto\nPrethodni tekstNEVEROVATNO: Ovako danas izgleda MIS TAJLANDA iz 1965. godine!\nSledeći tekstPogledajte šta o vama govori prvo slovo vašeg imena?


Evo kada počinje isplata augustovskih penzija u Federaciji\nU Federaciji BiH je ustaljena praksa da se penzije isplaćuju svakog petog u mjesecu. S obzirom na to da 5. septembar pada u nedjelju, isplata augustovskih penzija počinje 6. septembra, potvrđeno je u Federalnom zavodu za penzijsko i invalidsko osiguranje za portal Faktor.ba\n– Isplata penzija za august počinje u ponedjeljak, 6. septembra – rekao je za portal Faktor.ba Tomislav Kvesić, portparol Zavoda PIO FBiH.\nU Federaciji BiH je trenutno 425.962 penzionera. Najniža penzija iznosi 382 KM, zagarantovana je 478 KM, a najviša 2.174 KM.\nZa isplatu penzija u FBiH na mjesečnom nivou neophodno je 195 miliona KM.


TotalCar.rs » Automobil koji vam čita misli\nJaguar, Jaguar Land Rover, Land Rover, tehnologija\n0 komentara 5429 pregleda\nJaguar Lend Rover je objavio da radi na novoj tehnologiji pod nazivom “Šesto čulo” (Sixth Sence) koja za cilj ima čitanje moždanih talasa vozača i registrovanje umora, dok senzori u sedištu beleže da li je vozač bolestan ili pod stresom.\nCilj novih tehnologija Jaguar Lend Rovera je poboljšanje bezbednosti u saobraćaju putem skeniranja moždanih talasa vozača i beleženja pravilnog ili nepravilnog rada srca pomoću senzora u sedištu.\nProjekat “Šesto čulo” (‘Sixth Sense’) je trenutno u fazi razvoja, a mogao bi u serijske verzije automobila da stigne u narednih pet godina. Ključni deo sistema je “Mind Sense” program koji koristi senzore u unutrašnjosti kola koji skeniraju moždane talase vozača i detektuju da li je on umoran, nepažljiv ili su mu misli prosto odlutale sa puta ispred njega.\nJaguar Lend Rover ovim projektom takođe želi da se udalji od tradicionalnih uređaja za skeniranje mozga koje korisnici moraju da nose, već se skeniranje vrši senzorima u volanu koji prikupljaju podatke. Sličan sistem već koristi NASA, a britanski proizvođač automobila trenutno testira da li je njega moguće iskoristiti u serijskoj prozvodnji.\nDruga tehnologija je “Driver Wellness Monitoring”, sistem sličan onome koji smo upoznali na Fordovim modelima gde senzori ugrađeni u sedište automobila beleže rad srca vozača. Sistem je zamišljen da prepozna iznenadnu pojavu bolesti, kao i visoku količinu stresa koju automobil onda pokušava da nadomesti ambijentalnim osvetljenjem, audio nivoima i kontrolom klime.\nBMW na 81. ženevskom salonu automobila\nNajbrža Astra ikad napravljena\n“Tojota” najprodavaniji brend u prvih devet meseci


Vlada BPK Goražde podržala projekat sanacije i rekonstrukcije putne infrastrukture u nadležnosti Grada Goražde\nSa ekonomskog koda - Tekući transferi drugim nivoima vlasti\nPremijerka Bosansko-podrinjskog kantona Goražde Aida Obuća potpisala je danas sa gradonačelnikom Goražda Ernestom Imamovićem i Ugovor o dodjeli finansijskih sredstava za realizaciju projekta „Sanacija lokalnih puteva na području Grada Goražde”.\nRadi se o projektima sanacije i rekonstrukcije putne infrastrukture u nadležnosti Grada Goražde, u mjesnim zajednicama Goražde I i Goražde III te mjesnim zajednicama Rešetnica i Berič, čija je vrijednost 78.000 KM, a za sufinansiranje tih projekata Vlada BPK Goražde je iz svog budžeta izdvojila iznos od 55.500 KM.\n„Ukoliko iz Grada Goražde i dalje budu pokazivali zainteresovanost za podršku koja se odnosi na rekonstrukciju i asfaltiranje putnih pravaca, mi ćemo u skladu s našim finansijskim mogućnostima i odgovoriti kako u ovoj godini, tako i u toku 2022. godine. Nadam se da ćemo udruživanjem sredstava sa nivoa Gradske uprave i sredstava Vlade BPK Goražde uspjeti popraviti kompletnu infrastrukturu na teritoriji cijelog Grada Goražde, što je u interesu svih građana“-kazala je premijerka BPK Goražde Aida Obuća.\nKako je ovom prilikom kazao gradonačelnik Grada Goražde, u narednom periodu u planu je realizacija projekta sanacije puteva u užem gradskom jezgru.\n„U narednom periodu ćemo apliciratii s projektima vezanim za uže gradsko jezgro što je izuzetno važno za naše građane, ali samo uz izuzetnu saradnju Vlade FBiH, Kantona i Grada jedino je moguće pružiti bolje uslove za život građanima koji žive u ovom kantonu“-kazao je gradonačelnik Imamović.


Direktor policije Republike Srpske (RS) Darko Ćulum izjavio je danas da je njega na mesto direktora Državne agencije za istragu i zaštitu (SIPA) predložio ministar sigurnosti BiH Fahrudin Radončić te da su nakon toga usledile različite priče, među kojima i “ciljane diskreditacije”.\nOdbio je da komentariše neke od optužbi na njegov računa, koje su uputuli iz “Pravde za Davida” i nevladine organizacije Transparensi Internešenel u BiH (TI BiH).\n– Nemam šta tu i ne želim da komentarišem – rekao je kratko Ćulum u izjavi novinarima u Banjaluci.\nTI BiH pozvao je ranije Savet ministara da odbije predlog ministra sigurnosti BiH Fahrudina Radončića o imenovanju Darka Ćuluma na mesto direktora Državne agencije za istragu i zaštitu (SIPA), prenosi Srpskainfo.\nPodsećaju da je Ćulum, kako je saopšteno, bio na čelu policije Republike Srpske u periodu kada je ova institucija bila suočena s ozbiljnim optužbama na pojave kršenja osnovnih ljudskih prava i sloboda.


NovaMedia: Kategorija > Fakulteti, Univeziteti\nUniverzitet "Union - Nikola Tesla" ima korene na Univerzitetu “Union”. Među osnivačima Univerziteta “Union” nalaze se tri fakulteta Univerziteta „Union - Nikola Tesla“: Fakultet za graditeljski menadžment, Fakultet za preduzetnički biznis i Fakultet za menadžment nekretnina, a kasnije se priključuje i Viša škola za ekološki inženjering. Na samim počecima univerziteta “Union” uz navedene fakultete bili su još i Fakultet za industrijski menadžment i Fakultet za dizajn. Osnivačkim fakultetima su se kasnije priključili još neki fakulteti koji su prihvaćeni kao punopravni članovi, što su oni u kasnijem periodu iskoristili za kreiranje nove politike rada na Univerzitetu. Sa tom politikom nije se složio i većinski osnivač koji je u demokratskoj proceduri postao manjina i marta meseca 2010. godine Senat Univerziteta “Union” doneo je odluku da se iz nastavnog rada isključe Fakultet za graditeljski menadžment, Fakultet za preduzetnički biznis i Fakultet za menadžment nekretnina. Za Višu školu za ekološki inženjering Senat univerziteta “Union” nije smatrao da je ikada i bila član Univerziteta.\nKao odgovor na ovakvo ponašanje većine na Univerzitetu “Union”, njegov osnivač - Kompanija “Graditelj inženjering” - donosi odluku da se pristupi osnivanju novog Univerziteta pod nazivom „Union - Nikola Tesla“, sa ciljem da zaštiti interese studenata koji su započeli studije na isključenim fakultetima. Komisiji za akreditaciju predat je zahtev za akreditaciju novog Univerziteta. Komisija je „ćutala“ više od godinu dana i stalno predlagala da se potraži rešenje unutar Univerziteta “Union” i tražila dodatna tumačenja od Ministarstva prosvete. Kako rešenje nije moglo da se pronađe , a u međuvremenu su usvojene izmene i dopune Zakona o visokom obrazovanju koje su pooštrile akreditaciju, u smislu da na svakom od navedenih fakulteta treba da bude zaposleno minimum po 20 nastavnika, od Komisije se tražio predlog za rešenje nastalog problema. Komisija nije uvažila činjenicu da je postupak akreditacija započet po starom Zakonu, zato je u maju 2011. godine iznet usmeni stav predsednika Komisije da se Univerzitet „Union-Nikola Tesla“ može akreditovati samo kao Integrisani. Posle ovog usmenog stava nastavnici su pristupili pripremi dokumentacije. Osnivač Integrisanog Univerziteta je Fakultet za graditeljski menadžment.


Van der Bellen: Potrebni hrabrost i vizija svih strana za ulazak zemalja Zapadnog Balkana u EU | TRT Bosanski\nZemlje Zapadnog Balkana moraju još dosta da rade na putu ka Europskoj uniji, a da bi postale dio Unije potrebne su hrabrost i vizija tih zemalja, ali i same EU, izjavio je danas predsjednik Austrije Alexander Van der Bellen u Beogradu, dok je predsjednik Srbije Aleksandar Vučić ukazao na potrebu snažnije uloge EU na ovom prostoru, ali i na to da region mora da ponudi nešto održivo za budućnost, javlja Anadolu Agency (AA).\nNa panelu "Zapadni Balkan i Europska unija" u okviru osmog Beogradskog bezbednosnog foruma, predsjednik Austrije naveo je da su potrebne hrabrost i vizija svih strana kako bi Zapadni Balkan postao dio EU - kako kandidata za članstvo, tako i svih članova Unije.\nOn je naveo da nije došao da drži lekcije, naprotiv, svestan je i svih problema same Unije, kao i toga da su zemlje Zapadnog Balkana prošle kroz značajne ekonomske i političke promjene, ali da je ideja da je za naciju bolje da ostane sama pogrešna.\n"Srbija je ključni igrač za stabilnost i bezbjednost regiona, ali i puta tog regiona ka EU. Očigledno je, međutim, da i prije priključenja EU, neke temeljne stvari treba da se ukorene u društvu. Bilateralni problemi, granični problemi, kao i unutrašnji problemi i prepreke za trgovinu, sve to treba da se uradi i riješi i prije ulaska. Zemlje koje ulaze u Uniju moraju još mnogo toga da urade, ali se nadam da će EU i dalje ostati prisutna ovdje kao vizija", rekao je.\nGovoreći o Srbiji i pitanju Kosova, on je kazao da ostaje optimističan, jer lideri u zemlji se zalažu za dijalog, a ne održavanje zamrznutog konflikta, za šta je potrebna hrabrost, ali ta hrabrost nije samo za političare i predsjednike država, već i za građane i sve učesnike društva.\n"Ostajem optimističan, lideri u Srbiji donose određene mjere i shvatili su da bez vizije i dijaloga o ovoj viziji nema budućnosti", dodao je.\nPredsjednik Srbije Aleksandar Vučić kazao je da održavanje Foruma potvrđuje potrebu osiguranja bezbjednosti i održavanja mira u regionu, kao i obezbjeđivanja mira i sigurnosti dalje u svijetu.\n"Nakon neuspješnog referenduma u Makedoniij, izbora u Bosni i Hecegovini, usuđujem se da kažem da nam je potrebno da imamo snažniju ulogu Europske unije, inače EU neće biti taj tip sna i spona demokratije, slobode i svega drugog čemu težimo", rekao je.\n"Moramo da uradimo nešto veliko na Zapadnom Balkanu i moramo da ponudimo nešto održivo za budućnost Zapadnog Balkana, ne samo Bosna, ne samo Makedonija, ali ako potcijenimo moć naroda i njihovo razočaranje, veoma se plašim da nećemo moći da održimo bezbjednost i mir u narednih 20 godina", rekao je.\nPrema njegovim riječima, Srbija će učiniti sve što može i što je u njenoj moći da sačuva mir i bezbjednost u regionu i da razvije dobrosusedske odnose sa svima u regionu.\n"Srbija će ostati čvrsto na putu ka EU, a ono što sam pričao o EU je ono što vidim unutar zemlje, ali i kada odem u Brisel, jer ranije kad sam išao svi su slušali sve, a sada Italija ne sluša Francusku i postoje drugi primjeri", izjavio je.\n"Nemam ogromna očekivanja, ali imam nadu", istakao je, dodavši da ekonomski rast, ali i pronalaženje rješenja za otvorena pitanja nije moguće bez SAD, kao ni Rusije.\nPredsjednik Austrije boravi od jučer u dvodnevnoj posjeti Srbiji, tokom koje se sastao s predsjednikom Srbije Aleksandrom Vučićem i predsjednicom Vlade Srbije Anom Brnabić.


Bez alterantive (2018) - HBO Crna Gora\nBez alterantive NO ALTERNATIVE\n3.8 / 5 (76)\nRežiser: William Dickerson\t 2018 | 97 minuta\nGlume: Michaela Cavazos,\tConor Proft,\tHarry Hamlin,\tKathryn Erbe,\tChloë Levine\n“Bez alternative”, drama o odrastanju smeštena u svet tinejdžera i period grandž muzike ranih 1990-ih, prati brata i sestru, Tomasa i Bridžit, dok se bore da pronađu sebe i smisao u svetu koji ih okružuje.\n“Bez alterantive” je drama o odrastanju smeštena u svet tinejdžera i period grandž muzike ranih 1990-ih. Tomas Harison je odlučan da osnuje svoj alternativni bend posle samoubistva Kurta Kobejna – to je opsesija koja će izazvati ili nervni slom ili erupciju muzičke genijalnosti kod njegove mlađe sestre Bridžit. Bridžit odvažno odbija muziku svog brata, kao i muziku cele generacije alternativaca, i postaje “gangsta” reperka po imenu “Bri Da B”. “Bez alternative” istražuje živote buntovnih tinejdžera koji odrastaju na pedalama za distorziju u vreme kada je moto “Seks, droge i rokenrol” uključivao i reč “samoubistvo”.\nTreća žena danas 9:55\nŽivot nema pravila danas 10:05\nFormula uspeha danas 10:15\nUpoznati Forestera danas 12:10\nVizija danas 13:05


Polovno Timan vozila za prevoz opreme za radza prodaju iz Danska - Mascus Srbija\nOvde se nalazi lista oglasa u kategoriji Timan vozila za prevoz opreme za rad iz Danska. Mozete sortirati polovne Timan vozila za prevoz opreme za rad po cenim godini proizvodnje ili modelu. Koristite navigaciju na levoj strani strane da smanjite pretragu. Mozete i prosiriti pretragu na Timan vozila za prevoz opreme za rad iz.\nPredlazemo vam i da posetite Timan vozila za prevoz opreme za rad stranu u Brend sekciji.


NACRT ZAKONA O NEVLADINIM ORGANIZACIJAMA: NVO traže nastavak dijaloga o Nacrtu ovog propisa\nPredložena rješenja iz Nacrta zakona o nevladinim organizacijama nijesu sprovodljiva, ne predviđaju njihov razvoj i izuzetno su neracionalna, zbog čega je potrebno nastaviti dijalog o usaglašavanju tog zakonskog teksta, smatraju u civilnom sektoru.\nPredstavnici Otvorene platforme, koju čini 36 organizacija civilnog društva, uputile su tim povodom otvoreno pismo ministru unutrašnjih poslova, Rašku Konjeviću, kao i ostalim relevantnim adresama.\nU cilju dobijanja dugoročnog i kvalitetnog rješenja koje će osigurati razvoj participacije građana i odgovoriti potrebama Crne Gore u njenom razvoju, predložili su da Nacrt zakona ne ode prema Vladi Crne Gore, dok se kroz nastavak dijaloga ne dođe do adekvatnog rješenja i rješenja koje odgovara prepoznatim potrebama nevladinog sektora.\n"Predložena rješenja nijesu sprovodljiva, ne predviđaju mehanizme saradnje osim finansiranja, ne predviđaju razvoj civilnog sektora, a sa druge strane su izuzetno neracionalna, nisu dugoročna i što je najznačajnije uvode u avanturu egzistenciju civilnog sektora, naročito velikog broja organizacija koje se bave razvojem zajednice, zaštitom i podrškom prava grupa u riziku", kaže se u pismu.\nSvjesni potrebe decentralizacije planiranja i potrebe direktne saradnje institucija i organizacija civilnog društva koje bi trebale raditi u istom pravcu, a to su reforme i razvoj društva, predstavnici nevladinih organizacija ponudili su učešće u dijalogu i predloge rješenja koja će u postojećem Nacrtu zakona osigurati osnovu za značajan napredak.\nKako su naveli, oni podržavaju ideju decentralizovanog planiranja aktivnosti značajnih za ostvarivanje strategija od strane resornih ministarstava u svim oblastima navedenim Nacrtom zakona, ali predlažu da tehničko sjprovođenje obavlja Fond za podršku i praćenje programa i servisa koji bi funkcionisao u sklopu ministarstva.\n“Fond bi shodno predlozima i programima organa javne uprave raspisivao više konkursa tokom godine. Svojim rešenjima želimo da damo predlog kojim će se na jedinstven način vršiti finansiranje, ostavljajući mogućnost predlagaču (Ministarstvo finansija) da pitanje igara na sreću uređuje bez uslovaljavanja rokovima od strane ovog Nacrta zakona”, kaže se u pismu.\nPredstavnici Otvorene platforme podržavaju nezavisnu evaluaciju programa i projekata civilnog sektora, ali uz potrebu da evaluaciju programa dijelom sprovodi profesionalno osoblje Fonda, jer je, kako su ukazali, predloženi model u Nacrtu zakona veoma je skup i rizičan sa aspekta osiguranja velikog broja evaluatora koji zadovoljavaju predviđene uslove.\nRadi osiguravanja transparentnosti i otvaranja mogućnosti kontrole procesa predložili su uvođenje drugostepenog organa u kome bi učestvovali i predstavnici civilog sektora, kao i niza različitih oblika podrške što nije slučaj u postojećem Nacrtu zakona.\n“Potrebno je osigurati integraciju postojećih struktura za saradnju sa civilnim sektorom u resor ministarstva kome će se dodijeliti nadležnost podrške radu i razvoju civilnog sektora. Ovim bi se osiguralo kvalitetno investiranje od strane EU delegacije, koja je za decentralizovani sistem upravljanja IPA CSF institucijama već opredijelila pola miliona eura”, navodi se u pismu.\nKako je ocijenjeno, tekst postojećeg Nacrta zakona nudi mogućnost da se sitnim korekcijama osiguraju preduslovi za mnogo efikasnije sprovođenje zakona i kvalitetniji rad NVO kao što su uvođenje procenta umjesto sume sredstava koja po vlastitim odlukama predlažu ministarstva, uslovi za angažman evaluatora, povećanje procenta u dijelu dohodovne aktivnosti koji bi osigurao sprovođenje programa socijalnog preduzetništa i servisni rad.\n“Pripremili smo konkretna rješenja a imamo i spremnost za nastavak dijaloga koji je očigledan i zbog činjenice da niko od članova Savjeta za razvoj NVO, iz različitih razloga, nije podržao postojeći Nacrt zakona”, naveli su iz NVO sektora.\nIzvor: Vebsajt RTCG, 10.10.2015.


Više hiljada ljudi na protestu Protiv nasilja\nOkupljeni su uzvikivali “Vučiću lopove”, “Ua” i “AV, AV, AV”, “Barbara javi se”, a ispred Skupštine Srbije uzvikivali su “Majo, Marjane”.\nSa kamiona preko zvučnika je puštana muzika izmedju ostalog pesme Djordja Balaševića i EKV, a ispred RTS puštana je špica za “Dnevnik”, a potom i glasovi spikera RTS-a koji govore o aktivnostima predsednika Srbije Aleksandra Vučića.\nKod RTS-a je transparent “Stop krvavim košuljama” zamenjen transparentom “Jedan od pet miliona”.\nSledeći protest je zakazan za 16. januar, na godišnjicu ubistva Inicijative SDP Olivera Ivanovića, a u medjuvremenu, pokret “Stop krvavim košuljama” na svom Fejsbuk nalogu najavio je ipak novo okupljanje za 22. decembar, a učesnici još nisu najavljeni.\nNa početku skupa Teodorović je rekao da je legalno da se narod za pravdu bori na ulici kada se kradu izbori. On je kazao da izbora ne može da bude dok je predsednik Srbije Aleksandar Vučić nekoliko sati svaki dan na nacionalnoj televiziji i dok se ne srede “falsifikovani” birački spiskovi.\n“Ako ne ispuni zahteva gradjana neka očekuje sve oblike gradjanske neposlušnosti”, rekao je Teodorović i poručio Vučiću “pobedićemo te kao što smo pobedili i Slobodan Miloševića”.\nGlumac Tihomir Stanić rekao je da su se gradjani okupili zbog nepravde i govorio reči pesme “Balada o Stojkovićima”.\n“Ponavljajte to svojim prijateljima, komšijama, deci koja su bez posla ili se spremaju da odu u inostranstvo. Govorite to roditeljima kojima su pokradene penzije, prijateljima koji su ostali bez posla i stanova svakome koga sretnete i pobedićemo”, rekao je Stanić.\n“Mi vam kažemo večeras iz veličanstvenog Beograda pod snegom i rekom slobodnih ljudi nećete nas zaustaviti i nećete nas ućutkati. I mi smo narod Srbije koji kaže da večeras neće otići tiho u noć. Bićemo zajedno ići ćemo do kraja do pobede”, kazao je Stefanović.\nNije bilo primetno prisustvo policije u uniformi, a privatno obezbedjenje protesta nosilo je žute prsluke na kojima je pisalo “Jedan od pet miliona”.\nOkupljanje je večeras organizovano i pod motom “Hajde da se prebrojimo”, zbog navoda pojedinih medija i aktuelne vlasti da se tokom prošlog protesta održanog 8. decembra okupio mali broj gradjana, dok organizatori tvrde da je bilo više od 10.000 nezadovoljnih gradjana.\nProtest “Protiv nasilja Stop krvavim košuljama” održava se povodom napada na lidera Levice Srbije i jednog od osnivača Saveza za Srbiju Borka Stefanovića i još dvojicu aktivista u Kruševcu, odnosno povodom nasilja koje, kako iz opozicije ističu, aktuelna vlast vrši nad onima koji misle drugačije.


Omogućiti izvođenje praktične nastave za srednjoškolce - Pan radio\nPrivredna komora Republike Srpske pozvala je poslovne subjekte koji namjeravaju da u školskoj 2021/22. godini omoguće izvođenje praktične nastave za učenike srednjih stručnih škola da se aktivno uključe u proces unapređenja saradnje sa sektorom obrazovanja i srednjim školama s ciljem podizanja nivoa znanja i vještina učenika, u skladu sa potrebama tržišta rada.\n– Posvećenost privrednih subjekata u odgovarajućem broju i kvalitetu je od velike važnosti za unapređenje kvaliteta praktične nastave učenika sa dualnim elementima. Preduzeća koja budu realizovala praktičnu nastavu imaće obavezu da obezbijede kadrovske potencijale u smislu stručnih lica, odnosno mentora za praktičnu nastavu, te materijalno-tehničke uslove koji se odnose na sredstava i opremu za ličnu zaštitu na radu – navode iz Komore.\nU vezi s tim, privrednici treba da popune upitnik koji je moguće preuzeti na Internet stranici Privredne komore – www.komorars.ba o iskazivanju interesa za učešće u procesu unapređenja kvaliteta praktične nastave za srednja stručna zanimanja, nakon čega će Komora dostaviti listu zainteresovanih poslovnih subjekata za izvođenje praktične nastave Ministarstvu prosvjete i kulture.\nOd 1. septembra laboratorije u 50 srednjih škola u Srpskoj


Reeker predao Komšiću pismo od Baracka Obame – Informer\nZamjenik pomoćnika američkog državnog sekretara za evropske i evroazijske poslove Filip Reeker sastao se danas sa predsjedavajućim Predsjedništva BiH Željkom Komšićem i predao mu pismo predsjednika SAD Baracka Obame, saopšteno je iz Predsjedništva BiH.\nIz Predsjedništva BiH nisu mogli precizirati detalje sadržaja Obaminog pisma.\nReeker je izrazio zahvalnost američke administracije za djelovanju svih institucija BiH povodom terorističkog napada na Ambasadu SAD u Sarajevu.\nKomšić je ponovio da je napad na Ambasadu SAD istovremeno napad na BiH i sve njene građane. “Iz tog čina moramo izvući određene zaključke, ali istovremeno moramo pojačati sinhronizovanost bezbjednosnih agencija u BiH”, rekao je on.\nOn je naglasio da je BiH bila i dalje ostaje čvrsto opredijeljena za borbu protiv svih oblika radikalizma i terorizma, saopšteno je iz Predsjedništva BiH.\nUčesnici u razgovoru saglasni su da je rad misije BiH pri UN, tokom mandata u Savjetu bezbjednosti, bio na visokom nivou i da je misija uspjela odgovoriti na sve izazove sa kojima se susretala tokom rada.\nNa sastanku je razgovarano i o uspostavljanju vlasti na državnom nivou u BiH, te o međunarodnim aktivnostima BiH.\nTokom susreta razgovarano je i o drugim međunarodnim pitanjima od zajedničkog interesa.


Povratak Đuričića i Rajkovića, četiri debitanta\nM. D. 18. marta 2016. 13:24\nSelektor fudbalske reprezentacije Srbije Radovan Ćurčić saopštio je spisak igrača za prijateljske utakmice protiv Poljske i Estonije, na kome se nalaze debitanti Aleksandar Pantić, Nemanja Maksimović, Marko Grujić i Nikola Stojiljković.\nPrvobitno su bili pozvani i Sergej Milinković-Savić i Ljubomir Fejsa, ali su otkazali nastup zbog povreda.\nNa spisku su i povratnici u nacionalni tim Slobodan Rajković, Darko Brašanac i Filip Đuričić.\nĆurčić je pozvao 23 fudbalera:\nGolmani: Vladimir Stojković (Makabi Haifa), Predrag Rajković (Makabi, Tel Aviv), Marko Dmitrović (Alkorkon).\nSrednji red: Nemanja Matić (Čelsi), Luka Milivojević (Olimpijakos), Nemanja Maksimović (Astana), Marko Grujić (Crvena zvezda), Darko Brašanac (Partizan), Filip Đuričić (Anderleht), Zoran Tošić (CSKA Moskva), Adem Ljajić (Inter), Filip Kostić (Štutgart).\nSrbija se sa Poljskom sastaje 23. marta u Poznanju, a šest dana kasnije igra sa Estonijom u Talinu.\nĆurčić: Za nas kvalifikacije počinju u Poljskoj\nSelektor fudbalske reprezentacije Srbije Radovan Ćurčić rekao je danas da su prijateljske utakmice protiv Poljske i Estonije praktično početak kvalifikacionog ciklusa za plasman na Svetsko prvenstvo u Rusiji 2018. godine.\n„Očekuju nas izuzetno važne utakmice, koje su prijateljske samo na papiru. Imamo imperativ pobede jer za nas već sada kreću kvalifikacije. Istovremeno, želimo na pravi način da integrišemo neke nove, mlađe igrače. Zbog svega navedenog postoji mali disbalans“, rekao je Ćurčić na konferenciji za medije u Kući fudbala u Staroj Pazovi.\nPrema njegovim rečima želja je da se vrati vera u reprezentaciju uoči početka kvalifikacija u septembru.\n„Hoćemo da vratimo veru u najbolji državni tim, dobrim izdanjem i rezultatima stvorimo ambijent koji bi nam kasnije omogućio dobar start u kvalifikacijama. Poljaci imaju, za razliku od nas, fantastičan ambijent, publiku iza sebe, odlične rezultate u kvalifikacijama, gde su pobedili i Nemačku. U ovom trenutku su favoriti, a mi smo hteli jakog rivala koji će moći da izmeri trenutak u kome se mi nalazimo“.\nĆurčić je pozvao četvoricu debitanata (Nemanja Maksimović, Marko Grujić, Aleksandar Pantić i Nikola Stojiljković), a na spisku su i povratnici Slobodan Rajković, Filip Đuričić i Darko Brašanac.\n„Poslednjim partijama skrenuli su veliku pažnju i zaslužili poziv. Imamo dosta mladih igrača, ali ne tražimo alibi, jer su na spisku najbolji koje Srbija ima u ovom trenutku. Pojedinci za ovu akciju nisu dobili poziv, ali nikoga se ne odričem“, rekao je Ćuričić i otkrio da na Grujića računa samo protiv Estonije, jer će igrati za Crvenu zvezdu u Novom Pazaru u odloženoj utakmici Superlige.


Čak iako osvedočenom pedofilu neće biti suđeno zbog trgovine ljudima i seksualnog zlostavljanja, zbog čega je i uhapšen prošlog meseca, neke od žrtava planiraju da pokrenu građansku tužbu. One će moći da traže novčane odštete od milijardera koji se prošle nedelje ubio u svojoj zatvorskoj ćeliji.\nVlasti Njujorka nastavile su da istražuju Epstajnov slučaj i uskoro bi mogle da se okrenu potencijalnim saučesnicima, dok FBI ispituje kako je moguće da se on ubio u visoko obezbeđenom zatvoru.\nZa žene koje su istupile protiv Epstajna ovo svakako nije kraj kome su se nadale, ali ipak postoji način da pravda bude zadovoljena i da američka javnost dobije odgovore na pitanje ko je još od bogataša i moćnika bio umešan u zločine.\nPrema izvorima "Njujork tajmsa", najmanje dva tužioca planiraju da u narednim danima podnesu civilnu tužbu protiv Epstajnove imperije koja se procenjuje na više od 500 miliona dolara.\nDržavni tužilac Menhetna Džefri Berman uverio je javnost da su pravne bitke u Epstajnovom slučaju daleko od kraja i da će njegova kancelarija nastaviti da radi na njima.\n- Hrabrim ženama koje su se javile i onima koje to još nisu učinile želim da ponovim da smo posvećeni istrazi protiv optuženog koja je uključivala i brojne zavere - izjavio je on.\nMnogi su na osnovu pominjanja "brojnih zavera" zaključili da u ovom slučaju postoje i živi ljudi protiv kojih će biti pokrenuta istraga.\nZa sada niko osim Epstajna nije uhapšen, ali ako se u daljoj istrazi pojave informacije o mogućim saučesnicima i oni bi se mogli suočiti sa civilnom tužbom.\nOd kako je Epstajn pronađen mrtav javnost se pita kako je on uspeo da sebi oduzme život s obzirom na to da je bio pod strogom prismotrom nakon što je dve nedelje ranije pokušao samoubistvo.\nZbog toga FBI i ministarstvo pravde istražuju Epstajnovu smrt, a članovi obe stranke u Kongresu pozoivaju na kongresnu istragu.\nSnimak Trampa i Epstajna na žurci 90-ih:\nTEORIJE ZAVERE O SMRTI MILIJARDERA PEDOFILA Jedna od njih je najbizarnija i uključuje kontroverznu političku porodicu\nIran je prodao tanker koji je bio zaplenjen u Gibraltaru i pušten posle nekoliko nedelja, a njegov novi vlasni će odlučiti o narednoj destinaciji, prenela je danas agencija IRIB izjavu portparola iranske vlade.


Beograđanke odnele ceo plen iz „Jezera“ - KKK Radnički Kragujevac\nI pored velike borbe tokom svih četrdeset minuta, Kragujevčanke nisu uspele da se revanširaju Beograđankama za poraz u prvom delu sezone. Učenice trenera Milana Vidosavljevića su diktirale tempo i bile u konstantnom vođstvu maltene tokom čitave utakmice, ali su otpor borbenih Šumadinki slomile tek u samoj završnici susreta.\nUtakmicu je otvorila trojka Milice Inđić za početno vođstvo Radničkog od 3:0, ali je usledila momentalna reakcija gostujuće ekipe u vidu serije 7:0 za rezultatski preokret(7:3). Imale su Kragujevčanke u tim trenucima određenih problema kada je u pitanju protok lopte u napadu, ali su zato lakim poenima iz tranzicije uspele najpre da stignu do izjednačenja (9:9), a potom i do minimalne prednosti (14:13). Tada je na scenu stupila Žaklina Janković, koja je od samog početka utakmice pravila prevagu u reketu i sa pet svojih poena inicirala novi rezultatski obrt (20:14).\nPočetkom druge deonice gošće dolaze do prve dvocifrene prednosti na meču (28:18), koja je svoj maksimum dostigla u 16. minutu, pri rezultatu 35:23. Ovaj nalet beogradskog tima nije slomio duh učenica trenera Nenada Milovanovića, koje su smogle snage da prepolove zaostatak i priđu na svega pet poena „minusa“ (37:32), što je trenera Art basketa Milana Vidosavljevića nateralo da zatraži minut odmora, čini se u pravom trenutku, jer je po povratku na parket njegova ekipa napravila seriju 7:0 i ponovo se odlepila na dvocifrenu distancu (44:32). Da Radnički na veliki odmor ipak ode sa jednocifrenim zaostatkom, postarala se Jelena Prvulović sa četiri svoja poena u samom finišu ove deonice (45:38).\nTreću četvrtinu otvorila je još jedna trojka Milice Inđić, kojom je Radnički prišao na 45:41, ali jena drugoj strani Snežana Čolić uzvratila duplom merom i Art basket vratila na „plus deset“ (51:41). U nastavku deonice prednost Beograđanki kretala se u opsegu od sedam do jedanaest poena, i tako sve do ulaska u poslednji minut ove četvrtine, kada Minela Mehović pogađa važnu trojku kojom Radnički ponovo prilazi na „minus pet“ (64:59).\nPočetak završnog perioda igre obeležila je Nina Tešić, koja je vezala četiri poena i kragujevački tim približila na svega dva poena zaostatka (66:64). Nalet Kragujevčanki presekla je trojka Adriane Đoković, koja je košarkašicama Art basketa vratila sigurnost u igri i omogućila im da sredinom ove deonice ponovo izbiju na „plus deset“ (76:66).\nZaigrale su tada Kragujevčanke na sve ili ništa, izvukle i poslednje rezerve snage i sa šest vezanih poena prišle na 76:72. Međutim, usledila je nova trojka Adriane Đoković, a odmah potom i Katarine Zec, nakon čega se ekipa Nenada Milovanovića u potpunosti predala, što su Beograđanke iskoristile da trijumf učine još ubedljivijim (91:73).\nTeška utakmica za nas posle poraza od Vojvodine 021. I pored određenih padova u igri tokom utakmice, uspeli smo da prelomimo meč u svoju korist i upišemo veoma važnu pobedu. Ekipa Radničkog, koja se u međuvremenu pojačala sa dve iskusne igračice, pokazala se kao prilično nezgodan protivnik i ja im želim puno sreće u nastavku takmičenja, izneo je svoje utiske strateg pobedničke ekipe Milan Vidosavljević.\nZaslužena pobeda ekipe Art basketa. Mi smo se borili do poslednjih par minuta utakmice, kada smo lošom komunikacijom u odbrani dopustili neke otvorene šuteve protivniku, koji je to iskoristio i došao do trijumfa. Mislim da ova razlika nije realan parametar odnosa snaga večeras, s obzirom da smo rezultatski biliu igri sve do samog finiša utakmice. Ostaje nam da se što bolje spremimo za izuzetno važnu utakmicu protiv Duge iz Šapca, u kojoj ćemo pokušati da ponovimo pristup i energiju iz ovog meča, izjavio je Milovanović.\nTags: spd radnicki, zkk art basket, zkk radnicki\nPrethodni članakKragujevčanke protiv Art basketa hvataju zalet za odlučujuće mečeve\nSledeći članakKošarkašice Radničkog traže beg iz opasne zone\n„Zahuktali“ Radnički gostuje „posrnulom“ Zemunu


Općina Centar dala 24.000 KM za javne satove u Sarajevu - Klix.ba\nMontirana dva Općina Centar dala 24.000 KM za javne satove u Sarajevu\nNakon što je nadležna Služba za investicije, komunalni razvoj i planiranje Općine Centar pribavila potrebna odobrenja i saglasnosti tokom jučerašnjeg dana završena je prva faza postavljanja javnih satova u Općini Centar Sarajevo.\n"Inicijativa je krenula od općinskog načelnika Nedžada Ajnadžića koji je sa ovim satovima, kao što je slučaj u evropskim gradovima, kao urbanim mobilijarom, želio da osim uljepšavanja centralne gradske općine naši sugrađani imaju i praktičnu korist", kažu iz Općine Centar.\nJedan javni sat je postavljen kod mosta na Drveniji, odnosno kod zgrade Srednje škole poljoprivrede, prehrane, veterine i uslužnih djelatnosti Sarajevo, dok je drugi sat postavljen kod spomen-obilježja šehidima i poginulim borcima u Ulici braće Begić, odnosno preko puta Osnovne škole "Mehmed-beg Kapetanović Ljubušak" na Koševskom brdu.\nNadležna općinska služba je predala zahtjev JP "Elektroprivreda BiH" za priključenje ovih satova na javnu električnu mrežu, čime će ovi oni biti stavljeni u funkciju.\nProjekat postavljanja javnih satova je finansirala Općina Centar koja je za ovu namjenu iz svog budžeta izdvojila 24.000 KM.


Trećina odbornika u Bijeljini promijenila politički dres @ InfoBijeljina \nDa li se na kandidatskim listama uglavnom vodilo računa o kumovskim, prijateljskim ili rodbinskim vezama ili su političke partije u Bijeljini izvukle pouku iz nedavnih političkih turbulencija, jer je u sadašnjem mandatu čak trećina odbornika promijenila politički dres, biće poznato poslije 2. oktobra.\nMnogi priznaju da je pometnju u političkim redovima unio pokret Uspješna Srpska, formiran nakon odlaska doktora Zlatka Maksimovića iz SDS-a. U ovom pokretu, za koji mnogi kažu da bi baš SDS-u mogao uzeti dio glasačkog tijela, računaju na dva do pet mandata.\nU SDS-u ne kriju da se još oporavljaju od gubitka skupštnske većine, ali vjeruju da je njihova kandidatska lista ubjedljivo najbolja i da će u odnosu na izbore 2014. osvojiti veći broj glasova. Samouvjereno tvrde da bi već sada mogli da proglase pobjedu.\nZa upućene, poslednju riječ u oktobru ipak će reći SNSD, najjača politička partija u Republici Srpskoj. U ovoj partiji tvrde da ih ne zanima biračko tijelo drugih političkih subjekata. Cilj im je da građanima Semberije ponude novi koncept i na taj način prekinu 25-godišnju vladavinu SDS-a.\nDa li će ljekari, pekari, apotekari, poljoprivrednici , radnici i nezaposleni, čija imena su se našla na kandidatskim listama, imati šta da obećaju svojim sugrađanima i da li će im oni, s obzirom na dosadašnja iskustva povjerovati, saznaćemo nakon izbora.


Cesid – ova analiza: 72 odsto Paraćinaca smatra da grad i lokalne službe dobro funkcionišu | Info centrala\nNaslovna Istaknuto Cesid – ova analiza: 72 odsto Paraćinaca smatra da grad i lokalne...\nCesid – ova analiza: 72 odsto Paraćinaca smatra da grad i lokalne službe dobro funkcionišu\nPored zborova građana koji se svake godine najmanje jednom održavaju u svim gradskim i seoskim mesnim zajednicama Paraćina, kao i svakodnevne komunikacije sa građanima putem društvenih mreža, anketiranje je već drugu godinu zaredom omogućilo građanima da iznesu svoje mišljenje, kao i da daju svoje predloge i ocene rad lokalnih službi. Anketiranje su sproveli obučeni anketari koje je angažovalo udruženje građana “Građanski pokret – slobodan izbor“ čiji rad je finansiran sredstvima iz budžeta opštine Paraćin koja su odobrena putem konkursa za udruženja građana.\nAnalizu dobijenih rezultata je uradio Cesid iz Beograda.\nU poređenju sa prošlom godinom kod građana je došlo do porasta optimizma, pa je tako 72% građana reklo da se stvari u Paraćinu kreću u dobrom pravcu. Građani su imali mogućnost da navedu po dva najveća problema sa kojima se prema njihovom mišljenju suočava opština Paraćin, pa kao i u ostalim gradovima/opštinama u Srbiji u kojima su rađene slične ankete smatraju da su nezaposlenost i loš životni standard najveći problemi.\nGrađani su bili slobodni da kažu čime su najmanje zadovoljni u Paraćinu. Redosled razloga zbog kojih Paraćinci iskazuju najmanje zadovoljstva se nije promenio u odnosu na prošlu godinu, pa su tako ponovo naveli i korito reke Crnice, a čije uređenje je u toku, zatim loš rad javnih ustanova koji velikim delom proističe zbog zabrane zapošljavanja u javnom sektoru, mentalitet ljudi, ali i problem sa nedostatkom parking mesta koji se nadamo da će biti rešen izgradnjom i proširenjem 3 parkinga u toku godine.\nParaćinci su u oblasti infrastrukture najzadovoljniji uređenjem centra grada. Najmanje, 47% anketiranih je zadovoljno rekonstrukcijom i asfaltiranjem postojećih gradskih ulica. Napomenuću da je ove godine u planu rekonstrukcija i izgradnja 24 ulica u gradu,zatim trotoarima u svom naselju ili ulici a koji se u 2019.nastavljaju na više lokacija u gradu. Takođe najmanje zadovoljstva je i uređenjem prilaza oko stambenih zgrada, što je opština prihvatila kao još jedan od prioriteta i nastavlja sa tim radovima – poslednji su bili u Vidovdanskoj i u ulici Cara Dušana.\nNajznačajnija promena u zadovoljstvu građana kod komunalnih delatnosti pojavila se kod vodosnabdevanja, gde je za 25% porastao udeo građana koji su zadovoljni vodosnabdevanjem. Ova promena verovatno je nastala kao rezultat prevazilaženja krize koja je sada već godinama iza nas, ali i time što je u toku kopanje 6 novih bunara za vodu, kao i zamena glavnog cevovoda od Izvora do Paraćina.\nParaćinci su generalno zadovoljni stanjem objekata obrazovnih i zdravstvenih institucija, a natpolivična većina ispitanika zadovoljna je sa sva 4 elementa u ovoj oblasti.\nUopšteno, građani su zadovoljni kulturom i turizmom u Paraćinu, preko polovine ispitanika zadovoljno je sa 3 od 5 pojedinačnih elemenata u ovoj oblasti.\nU oblasti sportske i omladinske politike lokalne samouprave, građani Paraćina iskazuju zadovoljstvo, pa je tako brojem sadržaja u hali sportova zadovoljno 87% građana, a uređenjem staza i parka na Borcu 82%. Naizgled najmanje pozitivan procenat zadovoljnih ispitanika – 52% je kod pružanja pomoći sportskim klubovima, gde treba imati u vidu da se iz budžeta opštine Paraćin finansira rad oko 60 sportskih klubova u gradu i selima.\nOrganizacijom sajma privrede zadovoljno je 81% ispitanika i taj procenat je ostao sličan kao i u prethodnom istraživanju, dok se rast zadovoljstva građana za 12% pojavio kod opremanja industrijske zone potrebnom infrastrukturom. Ova značajna promena rezultat je kontinuiranog ulaganja u asfaltiranje, vodovod, kanalizaciju, nove kablove za struju i dodatnu trafo stanicu za potrebe industrijske zone.\nPosledica svega toga je da su već 17 preduzeća kupila parcele u industrijskoj zoni i da se i ove godine očekuje nastavak infrastrukturih radova na proširenju industrijske zone.\nU oblasti saobraćaja skoro 2/3 građana zadovoljno je postavljanjem vertikalne i horizontalne signalizacije, a isto toliko ispitanika i organizacijom javnog prevoza. Brojem izgrađenih parkinga u centru grada zadovoljno je 43% ispitanika, ali se nadamo da će izgradnjom i proširenjem 3 parkinga u gradu ove godine taj procenat biti dosta veći.\nUslugama u šalter sali opštine, call centra i dostupnim informacijama o radu opštine zadovoljno je po 2/3 građana, dok je svojim učešćem u donošenju odluka o budžetu zadovoljno njih 54%, pa je upravo zbog toga anketiranje uvedeno kao još jedan vid učešća građana u planiranju budžeta.\nNa kraju ankete, postavljeno je pitanje građanima da ocene rad lokalne samouprave ocenama od 1 do 5, pa je prosečna ocena 3,41 što se kotira kao izuzetno visoka ocena za ovakve vrste istraživanja. Osim toga, prosečna ocena je bolja u odnosu na istraživanje koje je rađeno prošle godine, što daje dodatni motiv lokalnoj samoupravi da nastavi sa radom i sa ovakvim vidom uključivanja građana u donošenje planova i odluka za naredni period.\n(Medijski sadržaji nastali su realizacijom projekta „Paraćin iz svakog ugla“ koji sufinansira opština Paraćin)\nPrethodni tekstNa Grzi postavljene hranilice za ptice\nSledeći tekstNa Sajmu zapošljavanja u Jagodini ponuđena 193 radna mesta\nGDE JE SVE SAOBRAĆAJ OTEŽAN U SRBIJI


Vlada Kantona Sarajevo subvencionirat će povećanje cijene plina sa 50 posto\nObjavljeno: 13.01.2022. 18:22 Uređeno: 13.01.2022. 18:23\nVlada Kantona Sarajevo subvencioniraće 50 posto uvećani dio cijene gasa na računima za domaćinstva, potvrdio je ministar komunalne privrede Enver Hadžiahmetović. Za subvenciju računa za prva tri mjeseca ove godine Vlada će izdvojiti oko 6,8 miliona maraka. Istovremeno, iz Sarajevogasa je saopšteno da je i danas ograničena isporuka gasa od dobavljača Energoinvesta, što je nedovoljno da bi se snabdjeli svi kupci. Zalihe alternativnog goriva u sarajevskim Toplanama ima za 5-7 dana. Ukoliko potraju veliki temperaturni minusi, zalihe mogu trajati još dva dana\nPočetkom novembra prošle godine cijena gasa povećana je za 23,5 posto. Od prvog januara ove godine za još 11 posto, što je za stanovnike Kantona Sarajevo, u vrijeme kada sve vrtoglavo poskupljuje, značilo veliki udar na kućni budžet. Vlada Kantona Sarajevo na današnjoj sjednici donijela je odluku da će subvencionirati 50 posto ukupne uvećane cijene gasa, koja je sa novembarskim i januarskim poskupljenima povećana za 37,11 posto.\nVlada Kantona Sarajevo tražila je ranije od Vlade Federacije BiH da i ona učestvuje u subvencioniranju, a s tim u vezi, u ponedjeljak je održan sastanak resornih ministara Federalne i Vlade Kantona Sarajevo, ali bez rezultata.\nIz “Sarajevogasa” saopćeno je da je i danas ograničena isporuka gasa od dobavljača Energoinvesta, što je nedovoljno da bi se snabdjeli svi kupci. Zalihe alternativnog goriva u sarajevskim Toplanama ima za 5-7 dana. Ukoliko potraju veliki temperaturni minusi, zalihe mogu trajati još dva dana. Toplane su tokom jučerašnjeg dana prešle na alternativna goriva zbog redukcije prirodnog gasa u KS.\nU sarajevskim Toplanama očekuju da će Energoinvest u saradnji sa Vladom KS osigurati dovoljne količine gasa kako bi se trenutna situacija uspješno prevladala. Komentirajući izjave iz Energoinvesta da su bespotrebno uznemirili javnost te da time prikrivaju svoju nepripremljenost kada je u pitanju nabavka goriva, Aščerić je rekla da to nije istina.\nZnačajna šteta pričinjena u požaru na stadionu Wolverhamptona\npožar stadion Wolverhampton\n0 24.01.2022 08:13\nPeti uzastopni double-double Nurkića za povjedu Portlanda


Ovako se podstiče turizam: Malta će vam PLATITI da je posetite - ŠestaDimenzija\n20/04/2021 20/04/2021 SestaDimenzija\nMalteški ministar turizma Klejton Bartolo najavio je da će svim međunarodnim turistima platiti do 200 evra ako ostanu duže od dve noći. Dogovor je sklopljen kako bi se ljudi podstakli da posete ostrvo, gde 27% prihoda dolazi od turizma.\nTuristi koji odsedaju u hotelima s pet zvezdica dobiće 100 evra po osobi za svaku rezervaciju, neko ko odsedne u hotelu sa četiri zvezdice dobiće 150 evra, dok će oni koji odsednu u hotelu sa tri zvezdice dobiti 100 evra. A oni koji putuju do malteškog ostrva Gozo dobiće 10% više.\nBartolo je rekao da je „šema namenjena stavljanju malteških hotela u vrlo konkurentnu poziciju kako se međunarodni turizam ponovo pokreće“. Inicijativu će delimično finansirati sami hoteli, a delom vlada.\nŠema je namenjena nezavisnim turistima, koji ne rezervišu putovanje preko turističke agencije, a vlada se nada da će preko nje privući do 35.000 ljudi.\nVlasti su uverene da će šema funkcionisati jer je Malta u dobrom položaju kada je koronavirus u pitanju sa 42% stanovnika vakcinisanih jednom dozom cepiva.\n← 10 znakova da ne znate da razgovarate sa partnerom\nFizika je dokazala: Tvoje misli formiraju tvoju sudbinu →\nĐERDAPSKA KLISURA – GVOZDENA VRATA EVROPE\n19/09/2019 19/11/2019 SestaDimenzija\nGodina domaćeg turizma: Izaberi svoju avanturu, vidi Srbiju


Prag Uskrs 2019. - Amos Travel\nEvropski gradovi Prag Prag Uskrs 2019.\n1) PRAG - 3 NOĆENJA - 25.04. - Noćenje sa doručkom\nPL Najveći i glavni grad Češke Republike, sa oko 1,2 miliona stanovnika. Nalazi se na reci Vltavi, najvećoj reci u Češkoj, koja razdvaja Prag na 4 dela (Stari Grad, Novi grad, Hradčani, Mala Strana). Osnovan...\n2) PRAG - 3 NOĆENJA - 25.04. - Noćenje sa doručkom\nSAT Prag predstavlja jedinstven kompleks kulturnih spomenika, s jedne strane Karlovog mosta na reci Vltavi, a sa druge strane Stari Grad, galerija svih umetničkih stilova....\n3) PRAG - 3 NOĆENJA - 25.04. - Noćenje sa doručkom\nT Zamkovi, crkve, palate, kule i mostovi Vas kao u bajci vraćaju u slavnu prošlost grada. Predah od razgledanja potražite u nekom od brojnih restorana ili tradicionalnih čeških pivnica u kojima je neizostavno probati neko...\n4) PRAG - 3 NOĆENJA - 25.04. - Noćenje sa doručkom\nOK Prag predstavlja jedinstven kompleks kulturnih spomenika, s jedne strane Karlovog mosta na reci Vltavi, a sa druge strane Stari Grad, galerija svih umetničkih stilova....\n5) PRAG - 3 NOĆENJA - 26.04. - Noćenje sa doručkom\nAV Predah od razgledanja potražite u nekom od brojnih restorana ili tradicionalnih čeških pivnica u kojima je neizostavno probati neko od čuvenih čeških piva....


BH Telecom: Samsung Galaxy Note20\nVeličanstven i moćan\nSamsung Galaxy Note20 je moćan telefon koji zauvijek mijenja način na koji radite i igrate igre.\nPrvi uređaj koji je olovku spojio s telefonom, Note je donio cijeli novi svijet u Vaš džep. Ovo je računarski paket u Vašem džepu. Igranje igara na telefonu je na potpuno novom nivou. Profesionalna kamera je rezolucije 8K i paket za uređivanje sadržaja. Sofisticiran je i izuzetno udoban u ruci.\nPoboljšana S-Pen olovka donosi realističniji osjećaj kod pisanja po ekranu te omogućava rješavanje svakodnevnih poslovnih obaveza s bilo kojeg mjesta u bilo koje vrijeme. Pored baterije koja traje cijeli dan, Galaxy Note20 omogućava Vam da brzo dodatno napunite uređaj pomoću super brzog punjača od 25W koji dolazi u pakovanju.\nDisplay (rezolucija / broj boja) 2400 x 1080 (FHD+) / 16M\nMemorija 8 GB RAM 256GB ROM\nRezolucija kamere 12.0 MP + 12.0 MP + 64.0 MP / 10.0 MP\nDimenzije (mm) / Težina (g) 161.6 x 75.2 x 8.3 mm, 192 g\nCijena uređaja sa uračunatim PDV-om i popustom na odabrani paket iznosi 1 993,00 KM.\nCijena uređaja sa uračunatim PDV-om i popustom na odabrani paket iznosi 1 943,00 KM.\nCijena uređaja sa uračunatim PDV-om i popustom na odabrani paket iznosi 1 968,00 KM.\nCijena uređaja sa uračunatim PDV-om i popustom na odabrani paket iznosi 1 843,00 KM.\nCijena uređaja sa uračunatim PDV-om i popustom na odabrani paket iznosi 1 953,00 KM.\nCijena uređaja sa uračunatim PDV-om i popustom na odabrani paket iznosi 1 743,00 KM.\nCijena uređaja sa uračunatim PDV-om i popustom na odabrani paket iznosi 1 853,00 KM.\nCijena uređaja sa uračunatim PDV-om i popustom na odabrani paket iznosi 1 553,00 KM.\nCijena uređaja sa uračunatim PDV-om i popustom na odabrani paket iznosi 1 733,00 KM.\nCijena uređaja sa uračunatim PDV-om i popustom na odabrani paket iznosi 1 183,00 KM.\nCijena uređaja sa uračunatim PDV-om i popustom na odabrani paket iznosi 1 633,00 KM.\nCijena uređaja sa uračunatim PDV-om i popustom na odabrani paket iznosi 1 983,00 KM.\nCijena uređaja sa uračunatim PDV-om i popustom na odabrani paket iznosi 1 888,00 KM.\nCijena uređaja sa uračunatim PDV-om i popustom na odabrani paket iznosi 1 963,00 KM.\nCijena uređaja sa uračunatim PDV-om i popustom na odabrani paket iznosi 1 863,00 KM.\nCijena uređaja sa uračunatim PDV-om i popustom na odabrani paket iznosi 1 813,00 KM.\nCijena uređaja sa uračunatim PDV-om i popustom na odabrani paket iznosi 1 873,00 KM.\nCijena uređaja sa uračunatim PDV-om i popustom na odabrani paket iznosi 1 833,00 KM.\nCijena uređaja sa uračunatim PDV-om i popustom na odabrani paket iznosi 1 893,00 KM.\nCijena uređaja sa uračunatim PDV-om i popustom na odabrani paket iznosi 1 583,00 KM.\nCijena uređaja sa uračunatim PDV-om i popustom na odabrani paket iznosi 1 798,00 KM.\nCijena uređaja sa uračunatim PDV-om i popustom na odabrani paket iznosi 1 783,00 KM.\nCijena uređaja sa uračunatim PDV-om i popustom na odabrani paket iznosi 1 913,00 KM.\nCijena uređaja sa uračunatim PDV-om i popustom na odabrani paket iznosi 1 793,00 KM.\nCijena uređaja sa uračunatim PDV-om i popustom na odabrani paket iznosi 1 933,00 KM.\nCijena uređaja sa uračunatim PDV-om i popustom na odabrani paket iznosi 1 753,00 KM.\nCijena uređaja sa uračunatim PDV-om i popustom na odabrani paket iznosi 1 803,00 KM.\nCijena uređaja sa uračunatim PDV-om i popustom na odabrani paket iznosi 1 483,00 KM.\nCijena uređaja sa uračunatim PDV-om i popustom na odabrani paket iznosi 2 033,00 KM.